Konekta - prevodilačka agencija, Sudski tumači, sudski prevodioci - Novi Sad, Srbija | Aladin\nKonekta - prevodilačka...\n+381 21 4727 988\n+381 63 525 988\nPrevodilačka agencija KONEKTA pruža profesionalne usluge prevodjenja ličnih dokumenata i dokumentacije pravnih lica sa/na preko 20 svetskih jezika, bez ili sa overom ovlašćenog sudskog tumača. Prevodjenje se obavlja u dogovorenom roku,\npo konkurentnim cenama, uz strogu poverljivost podataka, fleksibilnost i brzinu komunikacije koja štedi Vaše vreme i novac.\nPrevođenje zahteva raspolaganje razlčitim veštinama, od pravilnog izražavanja i odličnog poznavanja izvornog i ciljnog jezika, pa sve do primene terminologije odgovarajuće struke.\nNaša agencija je specijalizovana za pružanje prevodilačkih usluga sa/na preko 20 jezika za sve vrste tekstova, od opštih do stručnih, kao i ličnih dokumenata i dokumenata pravnih lica.\nPrevod velikog broja dokumenata mora biti overen. Ova mera je nephodna kako bi prevod bio pravosnažan i priznat od strane nadležnih insitucija. Prevodioci, koje postavljaju nadležni sudovi i koji svojom izjavom, pečatom i potpisom garantuju da je prevod istovetan sa originalom, jesu sudski tumači.\nRadimo prevode na sledeće jezike:\nZa svaki dokument na jezicima koji prevodimo Vam nudimo i mogućnost overe stalnog sudskog tumača.\nDatum upisa: 24.08.2013\nPoslovni adresar Srbije. Novi Sad - Konekta - prevodilačka agencija, Sudski tumači, sudski prevodioci.


SRS i DS vode u Srbiji i u Beogradu | "Faktor plus", 16. septembar\nAgencija "Faktor plus" je realizovala projekat ispitivanja javnog mnjenja na temu političke scene pred predstojeće lokalne izbore. Istraživanje je obuhvatilo 2.000 punoletnih građana oba pola biranih metodom slučajnog uzorka, a građani su anketirani od 3. do 12. septembra 2004.\nIstraživanje je podeljeno na dva dela, od kojih se jedan odnosi na teritoriju Srbije i u okviru kog je istraživanje podeljeno na segmente: Mediji, politički život, ekonomija, Hag i Evropska unija, a drugi deo se odnosi na teritoriju Beograda i obuhvata analizu rejtinga političkih partija u Srbiji pred lokalne izbore i rejting kandidata za gradonačelnika Beograda.\nU najnovijem istraživanju agencija "Faktor plus" izašla je van okvira uobičajene istraživačke prakse. Reč je o pravilu da se s približavanjem izbora pažnja i interesovanje političkih stranaka i aktera političkog života u celini, pa i agencija, odnosno naučno-istraživačkih ustanova koje se bave istraživanjem javnog mnjenja, koncentriše pretežno na rejting političkih stranaka, lidera, odnosno kandidata u izbornoj utakmici, i na predvidjanje izbornih rezultata, na osnovu brojnih parametara koji u tom cilju stoje na raspolaganju. To je, na neki način, uobičajen deo završnice izborne utakmice.\nMeđutim, ovog puta "Faktor plus" se opredelio za to da napusti taj kliše i ispitanicima, građanima Srbije, postavio spektar širih pitanja koja se odnose na ukupno stanje i odnose na političkoj sceni Srbije i ključne činioce koji je oblikuju. Može se reći da se u centru pažnje našlo pitanje koji činioci dominantno utiču na formiranje javnog mnjenja, što se u materijalnom smislu izražava kroz rezultate izbora.\nTako je otvoren prostor da javno mnjenje izrazi stavove o odnosu politike i medija, ili uticaju političara na medije, poverenju građana u medije, uticaju vlasnika privatnih medija na uređivačku politiku tih medija, odnosu prema novinarima, o odnosima među političkim akterima, činiocima koji utiču na poverenje građana u političke stranke i lidere koji ih vode, o predstojećim lokalnim i parlamentarnim izborima, o jednom broju najaktuelnijih političkih i ekonomskih pitanja s kojima se zemlja suočava.\nTakav pristup daje brojne prednosti u pogledu realnog i celovitog uvida u stavove javnog mnjenja, što pre svega uslovljava činjenica da neposredno pred izbore, odnosno pred konkretnu odluku građana da li će uopšte izaći na izbore i kojoj će političkoj stranci i političarima pokoloniti poverenje, mnogi politički i društveni problemi kao i odnos različitih aktera prema njima postaju vidljiviji.\nPoverenja građana u medije\nStepen poverenja građana u medije, kao ključnog činioca formiranja javnog mnjenja i političkog života društva u celini, ispitivan je kroz dve grupe pitanja:\n- Direktno ispitivanje stepena poverenja u medije i ono što oni objavljuju\n- Uticaj političkih vlasti na medije\nU celini posmatrano, stepen poverenja građana u medije ne može se oceniti kao zadovoljavajuć. Osnovu za takav zaključak daju odgovori na pitanje "Verujete li medijima u Srbiji". Samo 12% ispitanika odgovorilo je da u potpunosti veruje medijima u Srbiji. Istovremeno, tri puta je veći broj onih koji delimično veruju medijima, 37,5%. To znači da u celini manje od 50% ispitanika veruje medijima. Taj podatak odražava u celini nepovoljnu situaciju u političkom životu društva i u medijima, imajući u vidu da se stanje u političkom životu i stanje u medijima uvek komplementarni.\nNaveden stepen poverenja u medije treba posmatrati povezano sa stavom o tome "kliko mediji pružaju pravu sliku građanima Srbije". Samo jedna četvrtina ispitanika, 26,2, ocenjuje da mediji prikazuju realno stanje u društvu, pri čemu njih 21,7% smatra da to čine samo delimično. Druga četvrtina ispitanika smatra da to zavisi od konkretnog medija, što ukazuje na različiti stav, odnosno stepen poverenja u različite medije. Jedna polovina ispitanika, isto koliko je i onih koji nemaju poverenje u medije, u suštini navode različite razloge zašto mediji ne pružaju pravu sliku građanima Srbije, pri čemu kao dominantne navode uticaj vlasti ili njihovih vlasnika.\nKada se analizira poverenje građana u medije, pada u oči podatak da izrazito visok procenat njih "veruje u novinske članke koji govore o aferama političara". Samo 25% ispitanika ne veruje takvim novinskim člancima, dok im 75% veruje, istini za volju, u različitom stepenu. To bi trebalo da bude signal svim akterima političkog života društva jer pomenut podatak posredno govori o nepoverenju građana u političare.\nPodrazumeva se da poverenje u medije ne može biti uspešno i celovito analizirano bez podataka o poverenju građana u novinare. Uočljivo je u da ispitanici imaju manji stepen poverenja u novinare nego u medije. Samo 36,1% ispitanika ima u potpunosti ili delimično pozitivan stav prema novinarima, dok poverenje u medije ima oko 50% ispitanika.\nStepen poverenja građana u medije mora biti posmatran povezano s njihovim stavom o uticaju vlasti na medije. 45,2% ispitanika smatra da su mediji potpuno ili delimično pod kontrolom vlasti. Ipak, ohrabruje podatak da više od trećine ispitanika, 36,5%, smatra da mediji nisu pod kontrolom vlasti.\nI pored toga što je stepen poverenja u medije u celini nezadovoljavajuć, građani imaju razvijenu svest o značaju i odgovornosti medija za politički i društveni život. Na to upućuju njihovi odgovori na pitanje o "odgovornosti za javno izgovorenu reč". Više od dve trećine ispitanika, 68%, podržava uvođenje odgovornosti za javno izgovorenu reč, pri čemu je važno istaći da polovina njih to podržava pod uslovom da se ne ograničava sloboda misli i govora.\nUticaj vlasnika na medije\nTo pitanje spada u red onih koja predstavljaju stalno prisutan predmet rasprava i osporavanja na relaciji javnost-politički akteri-mediji. Osnovni predmet sporenja je uticaj vlasnika privatnih medija na uređivačku politiku polazeći od osnovnog principa da je svaki medij, bez obzira na vlasnički status, javna stvar. Naravno, to pitanje ne može biti posmatrano odvojeno od uticaja vlasti, političkih stranaka na medije u javnom, odnosno državnom vlasništvu, budući da ti problemi u suštini ističu iz istog izvora.\nO tome da se u javnosti sve više afirmiše stav da su mediji javna stvar govore i odgovori na pitanje "da li vlasnici privatnih medija treba da imaju potpunu slobodu". 16,7% ispitanika smatra da treba da imaju potpunu slobodu, budući da su vlasnici medija. Istovremeno, više od 4/% ispitanika smatra ta sloboda treba da bude ograničena, imajući u vidu društvenu funkciju i odgovornost medija. Pri tom se 23,3% ispitanika zalaže za uvođenje poreza na šund i kič, a to znači obezbeđivanje odgovarajućeg kvaliteta programa u privatnim TV stanicama. Isto tako, njih 29,6% smatra da treba da postoje određeni propisi i ograničenja da bi neko dobio dozvolu za osnivanje privatne televizije.\nViše od polovine ispitanika, 52,1%, smatra da vlasnici TV stanica utiču na program i sadržaj emisija na svojim televizijama, dok samo njih 20% smatra da ne utiču, dok 23,2% ocenjuje da se situacija razlikuje od televizije do televizije.\nU vezi s tim treba analizirati i podatak da visok procenat ispitanika, njih 38,9%, smatra da postoji veza sadržaja programa i karaktera vlasnika televizijskih stanica. Međutim, znatan je i broj onih koji smatraju da karakter vlasnika i sadržaj programa nisu međusobno povezani. Isto tako, više od trećine ispitanika nije odgovorilo na to pitanje, pri čemu je većina njih to obrazložila time da ne poznaje vlasnike TV stanica. U celini se može zaključiti da je javno mišljnje o tom veoma osetljivom i složenom pitanju podeljeno.\nPoverenje i ugled koje uživaju političari i političke stranke\nDugogodišnje nepovoljno stanje i odnosi koji vladaju na političkoj sceni Srbije, a posebno ekonomsko propadanje zemlje, siromaštvo, nezaposlenost, beznađe, uticali su i na stepen poverenja u političare, političke stranke, u aktere političkog života u celini.\nU tom pogledu, uočljiv je visok stepen nepoverenja u političare, koji je znatno veći od nepoverenja koje su ispitanici iskazali prema medijima.\nOsnovu za takav zaključak daje odgovor na pitanje "Verujete li političarima". Skoro dve trećine ispitanika odgovara da neveruju političarima, pri čemu 38,9% navodi kao razlog da političari gledaju samo svoje interese, dok 24,5% kaže da su ih političari razočarali. Logično je što su pripadnici obe grupe ispitanika razočarani. S druge strane, 22,7% veruje samo političarima za koje glasa, što samo potvrđuje napred iznet stepen nepoverenja.\nNepoverenje u političare izraženo u odgovoru na prethodno pitanje uslovljeno je i nepovoljnim stavom prema ispunjavanju obećanja koje političari daju. 63,5% ocenjuje da političari uopšte ne ispunjavaju svoja obećanja. Istovremeno, gotovo je simboličan broj onih koji smatraju da političari ispunjavaju svoja obećanja, 3,8%, dok je onih koji smatraju da ih delimično ispunjavaju 21,7%.\nTakav, u celini nepovoljan stav, odnosno nepoverenje prema političarima, upotpunjuje i uverenje ispitanika da se "političke partije u zemlji bore za vlast i za održanje na vlasti bez analize svog rada i polaganja računa za svoj rad".\nViše od 50% ispitanika smatra da se političke partije bore za vlast, ali bez analize stvarnih rezultata svog rada i polaganja računa pred biračkim telom za svoj rad. Približno jedna trećina ispitanika ocenjuje da to zavisi od toga o kojoj je političkoj partiji reč, što govori o uslovljenosti njihovog stava pripadnošću određenoj političkoj partiji.\nNavedenim podacima nije potreban komentar, osim da oni mogu i treba da posluže kao jasan signal svim političkim strankama da nisu u celini položile ispit poverenja pred javnim mnjenjem, odnosno biračkim telom.\nU tom pogledu, mogu biti od koristi odgovori na pitanje od čega najviše zavisi ugled stranaka ili političara. Veoma je interesantno da su odgovori, odnosno kriterijumi na osnovu kojih se stiče ugled, ravnomerno raspoređeni na sledeća pitanja:\n- Program stranke\n- Nastupi u medijima\n- Dosadašnji rad\n- Ispunjenje obećanja\n- Ponašanje političara\npri čemu prednjači značaj dosadašnjeg rada. To ukazuje na pozitivnu tendenciju zaoštravanja kriterijuma za ocenu uspešnosti političkih stranaka i političara.\nU tom smislu treba posmatrati i podatak da kod 30% ispitanika na ugled političara ne utiče međusobno prepucavanje u medijima, dok kod 16% ispitanika ugled političara koji to čine opada.\nStavovi ispitanika o aktuelnim političkim, ekonomskim i društvenim pitanjima\nIspitanici su izneli stavove o jednom broju političkih, ekonomskih i društvenih pitanja koja su u žiži političkog života društva. Reč je o pitanjima od kojih u velikoj meri zavisi izlazak društva iz dugogodišnje ekonomske i društvene krize i stvaranje uslova za stabilan politički i ekonomski razvoj.\nIspitanici smatraju neophodnom sprovođenje denacionalizacije imovine, odnosno njeno vraćanje ranijim vlasnicima. Takav stav ima 69,2% ispitanika, pri čemu 26,5% smatra da u tu svrhu treba napraviti odgovarajuće kriterijume.\nVećina ispitanika, preko 50%, ocenjuje ekonomsku situaciju u Srbiji kao nestabilnu ili veoma nestabilnu, dok je samo 20,6% ocenjuje kao veoma ili delimično stabilnu.\nPovezano s tim treba posmatrati ocenu ispitanika o nivou njihovog životnog standarda. Oko jedne trećine, 28,7%, ocenjuje da im je životni standard na nivou proseka, druga trećina, 30,6%, smatra da im je standard ispod proseka, dok 15,2% ocenjuje da živi u siromaštvu, a 4,3% ispitanika smatra da im je životni standard iznad prosečnog. Kada se uzme u obzir nepovoljna ekonomska situacija u kojoj se već godinama nalazi društvo, a posebno njegovi radno-proizvođački i stvaralački slojevi, onda je jasno da navedeni stavovi odražavaju realnu socijalnu sliku jednog ekonomski nerazvijenog i siromašnog društva, kao što je ovo.\nViše od 74/% ispitanika podržava pristupanje Srbije i Crne Gore Evropskoj uniji, pri čemu 58,7% u potpunosti, a 26,2% delimično. To je veoma značajan pokazatelj, koji govori o dominantno pozitivnom stavu javnog mnjenja prema evropskim integracijama. Međutim, taj nesporno pozitivan stav ne prati optimizam u pogledu realnih šansi za skori ulazak Srbije i Crne Gore u EU. To potvrđuje podatak da većina ispitanika, 52,3%, ocenjuje te šanse kao loše, dok 25,5% njih nije znalo da odgovori na to pitanje. Samo petina ispitanika pozitivno ocenjuje šanse Srbije i Crne Gore za ulazak u EU, i to njih 7,5% kao odlične, a 14,7% kao dobre. Ti podaci nameću pitanje da li su građani realniji od političara.\nStavovi ispitanika veoma su podeljeni oko jednog od najkrupnijih političkih i moralnih pitanja s kojima se danas suočava društvo. Reč je o saradnji s Haškim tribunalom, a posebno izručenje osumnjičenih za ratne zločine toj instituciji. To je predmet dubokih razmimoilaženja i sukoba u aktuelnim političkim procesima u društvu. U tom pogledu najveći je broj onih koji izručivanje optuženih smatra za nacionalnu izdaju, 30,0%, slede oni koji smatraju da je to neminovnost koja nas kad-tad čeka, 28,1%. Znatan je broj onih koji ocenjuju da je to teška odluka za zemlju, 17,8%.\nKarakteristično je pri tom da najveći deo ispitanika smatra da se izručivanjem optuženih išta ne bi promenilo, 36,2%, dok njih 19,3% ocenjuje da bi to izazvalo krizu vlasti, a 8,4% da bi to izazvalo opšte sukobe na političkoj sceni. Znatno je manji broj onih koji od izručivanja očekuju pozitivne efekte, a to su skoro pristupanje SCG EU, 3,2%, i ekonomski oporavak zemlje i dobijanje kredita iz inostranstva, 7,0%. U celini posmatrano, veći deo javnog mnjenja očekuje pre svega negativne efekte od izručivanja optuženih Haškom tribunalu.\nStavovi o predstojećim izborima , rejting stranaka i pojedinih kandidata\nLogično je da stavovi o predstojećim izborima, opredeljenost o izlasku na izbore, rejting pojedinih političkih stranaka i njihovih lidera, odnosno kandidata za odbornike, gradonačelnike i predsednike opština, zavise u najvećoj meri od stavova ispitanika o svim prethodnim pitanjima. Stavovi o tim pitanjima se u vreme izbora uvek sabiraju u jedan zajednički imenilac, a to je odluka da li izaći na izbore i kojoj političkoj stranci i liderima pokloniti poverenje.\nNapred iznete nepovoljne ocene, nezadovoljstvo i nepoverenje u stranke i njihove lidere, odnosno njihov učinak u prethodnom periodu, rezultirao je zahtevom za nove parlamentarne izbore, što je potvrđeno i u prethodnim istraživanama javnog mnjenja, kako agencije "Faktor plus", tako i drugih agencija i instituta. Uostalom, podaci o izbornim rezultatima predsedničkog kandidata vladajuće koalicije jasno govore o tome da vladajuća koalicija više nema podršku biračkog tela.\nU vezi s tim treba analizirati i odgovore na pitanje "o razlozima nezainteresovanosti građana za izbore". Najveći broj ispitanika, 26,9%, kao razlog nezainteresovanosti iznosi nezadovoljstvo kandidatima i strankama, a slede teška ekonomska situacija, 19,5%, loše iskustvo proteklih godina 17,3% i veoma česti izbori 10,2%.\nPorazno zvuči podatak da čak 41% ispitanika smatra da su izbori bili režirani i sada i ranije. To je suprotno brojnim izveštajima stranih i domaćih organizacija koje se bave praćenjem izbora. Ostaje da se vidi da li je reč o negativnom nasleđu i strahovanjima iz prošlosti, ili su u pitanju drugi razlozi koji utiču na takav stav.\nPotrebno je istaći da kampanja kandidata u medijima nije ni jedini, a ni odlučujuć faktor za odluku birača kom će kandidatu, odnosno stranci, dati glas. O tome govori podatak da izborna kampanja u medijima uopšte ne utiče na odluku 36,5% ispitanika, dok na 27,8% ispitanika medijska kampanja delimično utiče. Povezano s prethodnim pitanjima, to bi moglo da znači okretanje birača ka konkretnim rezultatima koje su u prethodnom periodu ostvarile pojedine stranke i njihovi lideri.\nNajveće šanse da pobede na predstojećim izborima za gradonačelnika Beograda, prema stavovima ispitanika, imaju Aleksandar Vučić, SRS, i Nenad Bogdanović, DS. Za njih bi u ovom momentu glasalo 24,8%, odnosno 24,6%. Slede Jasmina Mitrović Marić, PSS, 16,5%, Zoran Drakulić, 12,5%, Nebojša Čović, SDP, 5,8%.\nPribližno isti, ali ipak za nekoliko procenata veći broj glasova, dobile bi političke stranke tih kandidata na lokalnim izborima u Beogradu. Uočljiva je, u tom pogledu, nova tendencija da stranke imaju minimalno veći rejting od svojih kandidata za gradonačelnika. Na to svakako utiče i činjenica da kandidati nisu lideri stranaka. Takvu ocenu potvrđuje i odgovor na pitanje "Za koga biste glasali na lokalnim izborima u Srbiji ako bi oni bili održani danas". U Srbiji bi više dobili SRS, 27,4%, DSS, 14,2% i Pokret snaga Srbije, Bogoljub Karić, 20,8%. Manje glasova dobio bi DS, 24,5%.\nPreuzmite kompletno istraživanje


Srpskolgaš iz Lebana krenuo žestoko sa treninzima - jugsport.net\nSrpskolgaš iz Lebana krenuo žestoko sa treninzima\nOD STARTA ŽESTOK RAD\nLebane: Nakon prozivke koja je obavljena u subotu kada su pored igrača priusatvovali predsednik kluba Neboša Stanković, potpredsednik opštine Lebana Boban Pejić, dr. kluba Strahinja Jović, kao i novi šef stuke Goran Đorđević sa saradnike koje je dobio za pomoćnika Dragana Momirovića, trenera golmana Veljka Mirdzića, kao i sardnika Milana Mitić oni koji su tu već bili u klubu, od ponedelja se krenulo sa žestokim radom na pomoćnom terenu Gradskog stadiona kraj Jablanice.\nŠef sruke sa svojim saradnicima ima na raspolaganju trenutno 21 fudbalera, pošto je dojučerašnji golman i uzdanica tima iz jesenjeg dela prvenstva Vukašin Sokolović- Janković nakon prozivke Upravi kluba saopštio da se povlači iz fudbala iz privatnih i zdravstvenih razloga, što je u klubu prihvaćeno kao veliko iznenađenje. Na treningu je od prvog dana šef stuke Goran Đorđević sa svojim pomoćnicima nametnuo žetok tempo rada. Već drugog dana radilo se dva puta dnevno, što će biti tako za vreme pripremnog ciklusa dva puta nedeljno, do početka odigravanja utakmice. Pored ograde za vreme treninga moglo se videti bez obzira na hladnoći i oni najvatreniji navijači koji su nestrpljivi da vide kako su počele pripreme, dali ima pojačanja i dali će se uspeti u tome da se Radan spasi ispdanja.\nDali su pojačanja po meri koji su se pojavili, ma da su utoku pregovori sa još nekoliko igrača ostaje da se vidi. Zasad su po rečima ljude iz kluba samo četvorica postali članovi Milan Stanković iz Dinamo- Vranje, Aleksandar Danić, Milvoje Stojanović, Predrag Cakić iz Jedinstva – Bošnjace i Nikola Mirković koji je bio takođe ustupljen iz Jedinstvo- Bošnjace, sada je postao i zvanično član kluba.\nPošto se je na prozivci zahvalio ljudima iz kluba na ukazanom poverenju. Zahvalan je što u njemu vide čoveka koji može da pokuša nešto što će biti vrlo teško a to je da sa Radanom izbore svi zajedno opstanak u Srpskoj fudbalkoj ligi istok, šef stuke Goran Đorđević je nastavio:\nŽelim da svi zajedničkim snagama pokušamo da ostavrimo zacrtani cilj. Od vas igrače tražim maksimano zalaganje na trenizima, kao i redovan dolazak. Takođe da na zvaničnim utakmicama date svoj maksimum. Da se uverim da ste se zalagali da se ostvari zacrtan cilj. Ako bude neki drugi faktor doprineo neostavernju zacrtanog cilja nećemo mi biti krivci. Od vas tražim rad na trenizima i maksimalno uvažavanje svih nas. Svako ima pravo da izense svoje viđenje. Ko u ovom trenutku ne veruje da ćemo izboriti osptanak bolje je da se na vreme povuče, ne da kasnije traži neuspeh u neke banalne stvari. Praktikovaću redovne sasatanke , da svako iznese svoje viđenje bilo pozitivno ili ne, a kad se izađe na teren, onada nema priče već samo rad. Cilj nam je da mi sportsisti budemo zadovoljni a ljudi koji su nam dali poverenje i angažovali na ovom poslu budu stekli u nas još veće poverenje, jer ih nismo izneverili što su verovali u naše mogućnosti.\nO samom toku priprema i angažaovanje za šef stuke Đorđević kaže: S obzirom da sam dugo godina sportski prijatelj sa predsednikom kluba Nebojšom Stankovićem dogovor smo postigli vrlo brzo oko saradnje, da preuzmem ulogu šefa stuke.Ne bežim od izazova, pokušaćemo nešto što će biti vrlo teško. Uz ova nekoliko pojačanja da bise ostavrio zacrtani cilj trebaće nam bar još nekoliko igrača, oni koji mogu da napreve prevagu . U planu smo da odigramo jedno sedam do osma utakmica, ali tek pošto prođu jedno desetak dana sa onim pripremama na sticanju fizičke izdržljivosti fudbalera. Stručni štab nisam ništa menjao, ono što sam zatekao sa tim ljudima ću nastaviti rad u klubu. Kao šef struke verujem u igrače i moje sardanike daćemo izboriti opstanak u rangu takmičenja gde se nalazimo. Utakmice prve koje budemo igrali bilo bi dobro da to budu klubovi iz nižeg stepena takmičenja od nas, da nebi došlo do povrede nekih igrača. Svako ima podjednake šanse da se nametne, izvršiću anlaizu ko na kojoj poziciji može da najviše pruži, tako da ću tek tada da vidm šta će nam nedostajati od igračkog kadra sa kojim trenutno raspolažemo.\nNaš gore list Sinša Stančić trener u dalekoj Kini\nGatuzo sa Toplice pojačao FK Žitorađa


15. Noć muzeja – Beogradski pobednički duh osvaja ceo grad - LookerWeekly.com magazin\n· 11/05/2018 ·5 min read\nUmetnički paviljon „Cvijeta Zuzorić“,koji će u Noći muzeja svoja vrata otvoriti svim posetiocima kao jedinstveni Viasat History paviljon, predstaviće kroz tri segmenta postavke koje će na originalan način oživeti inspirativne priče srpske istorije. Na izložbi „Vladarke i supruge“ posetioci će moći da da se upoznaju sa hrabrim i, u odnosu na svoje vreme, posve drugačijim vladarkama i suprugama iz dinastija Obrenović i Karađorđević. Naš poznati kostimograf Boris Čakširan kroz izložbu raskošnih kostima „Kako smo krojili istoriju“ prikazaće kako različite istorijske epohe i životi slavnih istorijskih ličnosti, poput Drage Mašin ili Dositeja Obradovića, oživljavaju pred kamerama. Na posebnoj izložbi o Jovanu Jovanoviću Zmaju, jednom od najčitanijih i omiljenih srpskih pesnika za decu, radoznali mališani moći će da se podsete na lepršave stihove ovog važnog pesnika i otkriju njegove nesvakidašnje hobije i podvige. Uz sve ove sadržaje, mačevalački klub će znatiželjnicima približiti ovu nesvakidašnju veštinu, dok će u interaktivnom delu izložbe posetioci svih uzrasta moći i da se oprobaju u mačevanju.\nFilmofili će moći da posete Muzej Jugoslovenske Kinotekei obiđu legat Milene Dravić i Dragana Nikolića, omiljenog domaćeg filmskog i televizijskog glumačkog para. Uz njihove lične uspomene i predmete koji su, na svoj način, deo naše filmske istorije, posetioci će u Noći muzeja moći da pogledaju kolekciju pravih filmskih dragulja, raznih predmeta sa snimanja, nagrada…Muzej nauke i tehnikeobeležiće 200 godina od objavljivanja romana „Frankenštajn“ Meri Šeli, uz razotkrivanje naučnih trikova koji su poslužili za prvu filmsku adaptaciju ovog romana, a posebnim programom biće proslavljeno i 150 godina od rođenja našeg čuvenog matematičara Mike Alasa. Pored toga, posetioci će moći da saznaju više o „Sevdahu“, čamcu sa kojim je Vladimir Papović krenuo na usamljeničko i sasvim neizvesno putovanje u želji da osvoji kako Evropu, tako i ženu svog srca.\nMuški akt uživo i na zidovima dočekaće posetiocegalerije ULUS-a. Izložba „Licem u lice sa Pobednikom“ okupiće radove najznačajnijih savremenih srpskih umetnica i umetnika koji su inspiraciju pronašli u muškom aktu, nepravedno zapostavljenom na domaćoj umetničkoj sceni. Posetioci izložbe, koja je namenjena publici starijoj od 16 godina, biće u prilici da se od 21 čas pridruže umetnicima koji će u galeriji stvarati nove radove inspirisane muškim aktom.\nLjubitelje savremene umetnosti obradovaće i dve postavkeKuće legata,koja se odužuje našim slavnim umetnicima Olgi Jančić i Petru Lubardi. Dela vajarke čijim je delom bio oduševljen slavni Henri Mur, biće izložna u galerijskom prostoru Kuće legata u Knez Mihailovoj ulici, dok će u Legatu Petra Lubarde na Dedinju biti izložene njegove slike koje su deo Tarkett kolekcije.Ko je sve čestitao Nikoli Tesli 75. rođendan, od Alberta Ajnštajna preko Milutina Milankovića do Uroša Predića, moći će da otkriju posetioci Muzeja Nikole Tesle. U Noći muzeja biće izložena rođendanski spomenar za Teslu, kao i prateća knjiga koja je napravljena po toj spomenici koja predstavlja najblistaviji dragulj proslave velikog Teslinog životnog jubileja.\nU autentičnom kraljevskom okruženju Belog dvorazainteresovani posetioci moći će da se upoznaju sa ulogama koje su članovi porodice Karađorđević zauzeli u ključnim trenucima od 1808. preko 1918. godine sve do danas. Bogata istorija Coca-Cole koja je poslužila kao inspiracija brojnim muzejskim postavkama ove majske večeri u Konaku kneginje Ljubiceprirediće poseticima gastro avanturu otkrivanja nezaboravnih ukusa Srbije uz ručno rađena remek dela žena iz raznih krajeva Srbije. Muzej anatomije čovekaMedicinskog fakultetapredstaviće dve neverovatne zbirke restauriranih anatomskih crteža, od kojih su neki stari skoro ceo vek! Anatomski muzej Fakulteta Veterinarske medicineupoznaće posetioce sa neverovatnom Jovankom Bončić, prvom ženom arhitektom u istoriji Nemačke koja je stekla diplomu inženjera, a koja je projektovala upravo zgradu ovog fakulteta!\nKao i ranijih godina posetioce očekuje mnoštvo novih lokacija čiji će programi ekskluzivno biti otvoreni za posetioce u okviru Viasat History tureNeispričane pričeNoći muzeja.Univerzitetska biblioteka „Svetozar Marković“ za posetioce Noći muzeja premijerno otvara spomen-kuću i biblioteku našeg čuvenog intelektualca Vojislava Jovanovića Maramboa. Od bogate kolekcije mapa i brodskih karata do neverovatnih fotografija putovanja, posetioce će u ovom starom zdanju u kojem su snimane brojne domaće serije, dočekati i portreti Maramboovih savremenika poput Ive Andrića i Miloša Crnjanskog. U neposrednoj blizini je i kuća porodice Veljkovića, svojevrstan porodični muzej, koja je ostavila veliki trag u političkom, ekonomskom i kulturnom razvoju Srbije tokom 19. i početkom 20. veka. Posetioce će tokom Noći muzeja u Narodnoj biblioteci Srbijedočekati i čuveni Miodrag Bata Knežević lično! U okviru izložbe „Uspomene i grafički dizajn: Budi umetnik“, koja prelistava pola veka karijere ovog umetnika, ljubitelji dizajna otkriće kako je Kneževićev grafički rukopis proteklih decenija na svojevrstan način oblikovao brojne ideje i priče koje su uzdrmale srpsku kulturnu scenu, a biće u prilici i da od umetnika čuju kako su nastali njegovi čuveni radovi. Najstarija psihijatrijska ustanova u ovom delu Evrope Doktorova kula odužiće se svom osnivaču dr Lazi Lazareviću, pričajući priču o predanom radu i trudu koji je naš poznati pripovedač i lekar uložio kako bi zbrinuo pacijente ne samo iz Beograda već iz cele Srbije. Sedam decenija postojanja Zastava filmabiće proslavljeno u holu Vojnog muzeja, uz brojne eksponate, stare kamere, rekvizite sa snimanja i projekcije filmova.\nUlaznice za sva dešavanja u Noći muzeja mogu da se kupe po ceni od 450 RSD. Kao i ranijih godina, jedna karta za Noć muzeja važi za po jedan ulazak na sve lokacije u Beogradu. Deca do 5 godina, uz pratnju roditelja, ne plaćaju ulaznicu. Ulaznice mogu da se kupe na svim prodajnim mestima CS Eventima. Uz veliku podršku Sekretarijata za javni prevoz, karta Noći muzeja važi kao vozna isprava u Beogradu na svim linijama javnog prevoza 19. maja od 16 časova pa sve do ponoći. U saradnji sa TC Ušće pripremljeno je niz pogodnosti i popusta uz ulaznicu. „Moja staza“ je aktuelni servis na sajtu www.nocmuzeja.rsgde svi posetioci mogu da isplaniraju svoju šetnju kroz muzeje 19. maja. Kreirana lista može biti podeljena sa prijateljima na društvenim mrežama ili odštampana kao lični podsetnik.\nAmerikana jesen u DOB-u


:: Naslovna strana > Vesti > Otvaranje regionalnih kancelarija\n19.02.2005. Otvaranje regionalnih kancelarija\nInženjerska komora Srbije je na osnovu odluke Upravnog odbora, donete 19. oktobra 2004. godine, kao i odluke od 23. 12. 2004. godine, započela otvaranje regionalnih kancelarija u Vranju, Kraljevu, Kragujevcu i Valjevu.\nOve kancelarije imaju svoje sedište, kontakt osobe i telefone na kojima možete dobiti sve potrebne informacije vezane za rad tog regionalnog centra Komore. U toku su pripreme za otvaranje i regionalne kancelarije u Nišu.\nMeđutim, odlukom Skupštine Inženjerske komore Srbije od dana 21. 01. 2005. godine obustavljeno je otvaranje novih regionalnih kancelarija do sledeće sednice Skupšine Inženjerske komore Srbije.\nDo nove sednice Skupštine, zadatak Komore je da izradi plan i program rada regionalnih odbora (način organizovanja, finansiranja i funkcionisanja regionalnih centara) u koju su uključeni i svi regionalni centri.


Del Potro: "Bio sam blizu odluke da ostavim tenis" - Sportske.net\nDel Potro: "Bio sam blizu odluke da ostavim tenis"\nArgentinski teniser Huan Martin del Potro priznao je da je umalo završio karijeru posle niza povreda i operacija zgloba, ali da se nada da može da se vrati u staru formu.\nU inat organizatorima, poveo porno glumicu u karantin pred Australijan open\nBivši osvajač Ju Es Opena se u februaru vratio na teren posle pauze od 11 meseci na koju je morao pošto je treći put operisao zglob. Del Potro se na teren vratio na turniru u Delrej biču, gde je stigao do polufinala.\n"Bio sam blizu odluke da ostavim tenis. U kući sam bio frustriran i nisam gledao tenis na televiziji pošto mi je bilo tužno. Ali sada ima mnogo dobrih stvari koje mogu da iskoristim, voleo bih da igram tenis", rekao je 27-godišnji teniser za sajt ATP.\nDel Potro je 2009. godine osvojio Ju Es Open pobedom nad Rodžerom Federerom u finalu, a te godine ostvario je i najbolji plasman na ATP listi, četvrto mesto.\nArgentinac se prošle nedelje povukao sa Mastersa u Majamiju jer je osećao nelagodu u zglobu.\n"Posle treće operacije problem je skoro rešen i ovde sam, ponovo igram tenis. Verujem u svoju igru i radujem se mečevima protiv tenisera iz samog vrha, pošto ćemo imati iste uslove za igru, a ne kao u Indijan Velsu gde nisam mogao maksimalno da udaram iz bekhenda", rekao je Del Potro.\nPrve probleme sa zglobom leve ruke Del Potro je imao 2010. godine, zbog čega je pauzirao devet meseci posle operacije.\nOn se zatim do 2013. godine vratio na peto mesto na ATP listi, ali je od 2014. godine igrao u samo 22 meča i imao je još dve operacije tetive.\nVrati se Delpo...


IGNORISALI PROTESTE MAJKI Poslanici vladajuće koalicije u NSRS progurali SPORNE kriterijume dodele PORODILJSKE NAKNADE\nFoto: Tanja Vukomanović / RAS Srbija\nNarodna skupština Republike Srpske usvojila je danas Zakon o dečijoj zaštiti, kojim se uvodi pravo na materinski dodatak za sve nezaposlene porodilje u iznosu 405 KM u trajanju 12 meseci, a za blizance i svako treće i naredno dete 18 meseci.\nFoto: T. Vukomanović / RAS Srbija\nPoslanici su usvojili predloženi zakon bez obzira na proteste majki u Banjaluci koje ukazuju da su kriterijumi dodele diskriminirajući o čemu je “EuroBlic” pisao.\nU proteklih nekoliko dana nezadovoljne majke i građani koji im pružaju podršku mirnim protestima ukazaju na diskriminaciju u novom Zakonu o dečjoj zaštiti, te poručuju da zakon ne sme deliti decu po datumima rođenja. Zahtev je da porodiljsku naknadu od 405 KM treba da primaju sve porodilje koje su na dan stupanja zakona bile nezaposlene i koje imaju decu do godinu dana.\nSCENARIO SE PONAVLJA Stanivuković ponovo na saslušanju, ovog puta zbog protesta majki\nMajke podelila PORODILJSKA NAKNADA: Traže sastanak s premijerkom, najavile okupljanje i pred parlamentom\nMajke tvrde da su neopravdano izostavljene iz Zakona o dečjoj zaštiti, te transparentima poručuju - Jednaka prava za sve.\n- Došla sam ovde da se zajedno sa ostalim majkama izborim za ono što nam pripada. Rodila sam u novembru, i moje dete ima pravo kao i sva ostala. Ovu akciju su organizivale same mame, sa grupe na Fejsbuku, i mislimo da možemo uspeti – rekla je pre par dna Jovana Kočić iz Banjaluke.\nPo hitnom postupku danas je usvojen i Zakon o doprinosima čiji je osnovni cilj smanjenje stope doprinosa za osiguranje od nezaposlenosti, u korist povećanja stope doprinosa za dečiju zaštitu da bi Fond za dečiju zaštitu u 2018. godini i nadalje mogao finansirati pravo na materinski dodatak u iznosu od 405 KM, koji je predložen Zakonom o dečijoj zaštiti.\nParlament Srpske je po hitnom postupku usvojio Zakon o izmenama Zakona o zaduživanju, dugu i garancijama Srpske, koji propisuje da parlament Srpske odlučuje o ukupnom godišnjem iznosu za koji Republika može izdati garanciju u toku jedne godine, a da za izdavanje pojedinačnih garancija, u okviru tog iznosa, parlament ovlašćuje Vladu.\nPredsjednik Narodne skupštine Srpske Nedeljko Čubrilović zaključio je rad 25. posebne sednice nakon što je apsolviran dnevni red.\nNakon sednice, potpredsednik Narodne skupštine Nenad Stevandić ocenio je u izjavi novinarima da usvajanjem ovih dokumenata, prije svega budžeta i programa ekonomskih reformi, parlament Srpske ulazi u narednu godinu kao najbolji parlament u BiH.\nPORODILJE NEZADOVOLJNE "Diskriminisane smo, jer smo RODILE pre decembra"\nTihi rat između klijenata i banaka zbog naknada: Trošak obrade kredita trn u oku građanima\nIsplata naknada za prevoz u šest mesečnih rata


Spremni da idu do Strazbura! PENZIONERI U PROTESTU ZBOG SMANJENJA PENZIJA! - Nova Borba\nSpremni da idu do Strazbura! PENZIONERI U PROTESTU ZBOG SMANJENJA PENZIJA!\nZahtevaju da im se vrati sva oduzeta suma u poslednje dve godine.\nUdruženje sindikata penzionera Srbije (USPS) i Udruženje sindikata penzionisanih vojnih lica Srbije najavilo je da će 1. novembra održati protest u Beogradu sa zahtevom da im se penzije vrate na nivo od pre novembra 2014. godine, te da im se vrati oduzeta suma.\nProtest je najvaljen na tri lokacije u našem glavnom gradu, i to ispred Vlade, na Trgu Nikole Pašića i ispred Ustavnog suda Srbije.\nPredsednik USPS Milorad Vujasinović rekao je da će njegov sindikat najaviti početak prikupljanja 30.000 potpisa kako bi nardodni poslanici u Skupštini Srbije raspravljali o predlogu zakona koja su dva gorepomenuta udruženja predala početkom oktobra, a po kome se zahteva vraćanje iznosa penzija na nivo od pre dve godine, kada su odlukom Vlade Srbije zbog deficita u budžetu one smanjene.\n"Prosečna penzija u Srbiji je manja od 24.000 dinara, dok potrošačka korpa iznosi preko 34. 000 dinara, pa su penzioneri primorani da kmbnuju iz meseca u mesec šta će da plate", rekao je Vujasinović uz podsećanje da su penzije realno smanjenje za 25 odsto.\nOn ističe da su srpski penzioneri u sve težem materijalnom i zdravstvenom stanju, te da ih u njihovoj borbi za prava "koči" Ustavni sud, ali i da su spremni da idu do Evropskog suda pravde u Strazburu.


Volonteri i Udruženje "Za česme" uređivali Paviljon (FOTO) | Za media\nVolonteri i članovi Udruženja "Za česme" juče su na delu Kraljevice, poznatom kao Paviljon, uređivali plato i česmu, u okviru projekta "Mehanizam" koji se realizuje zajedno sa Fondacijom "Iskorak" i lokalnom zajednicom.\nBuldožer AD "Put"-a je poravnavao i čistio teren od šiblja, a radnici JKP "Higijena" su kosili travu oko sadnica javora koje su u ovoj akciji posađene proletos.\nČesma na Paviljonu koja ponovo ima vodu, ovih dana biće ofarbana, a u okolini biće obnovljeno nekoliko klupa za sedenje, rekao je za portal Za media Boban Pogarčić iz Udruženja "Za česme". Na proleće je u planu nastavak uređenja Paviljona sa dečjim igralištem i drugim sadržajima za decu i odrasle.\nDanas je održana još jedna akcija Udruženja “Za česme”. Aktivisti ovog udruženja su na Trgu oslobođenja u Zaječaru...Više


Završeno snimanje omnibus filma "Oktobar"\nSnimanje dugometražnog omnibusa "Oktobar" u režiji sedmoro mladih autora, apsolvenata Fakulteta dramskih umetnosti u klasi profesora Slobodana Šijana i asistenta Stefana Arsenijevića, uspešno je završeno, a premijera se planira za proleće 2011. godine, najavljeno je danas na konferenciji za novinare.\nSlavni reditelj Šijan izjavio je da je vrlo zadovoljan onim što su režirali, po svojim scenarijima, Ognjen Isailović, Dane Komljen, Damir Romanov, Senka Domanović, Ognjen Glavonić, Milica Tomović i Ivan Pecikoza.\n"Verujem da će ovo biti uspešan diplomski projekat. Drago mi je da je zaživeo kao zajednički rad i čestitam mladim kolegama", rekao je on novinarima u Domu omladine, dodajući da ipak treba sačekati da ispitna komisija kaže svoje, kao i da još predstoji nalaženje novca za postprodukciju.\nŠijan je istakao ulogu reditelja Arsenijevića u animiranju studenata da razumeju savremene načine "pakovanja" projekta.\nSa završenim scenarijem konkurisali smo i izabrani za predstavljanje producentima na festivalu u Sofiji, među svega 12 projekata iz sveta. Taj uspeh bio je inicijalna kapisla za pomoć od Ministarstva kulture, a zahvalni smo na predusretljivosti ministrovog savetnika Gorana Markovića, dodao je Šijan.\nSvih sedam priča smešteno je u Beograd i sve se dešavaju istog dana – 5. oktobra 2010. godine. Ti kratki filmovi, po žanru i tematici različiti, sastaviće jedinstveni mozaik u kome će publika videti Srbiju danas, očima mladih autora.\nU projektu su angažovani i studenti produkcije, kamere, montaže, snimanja i dizajna zvuka i glume, tako da je ovo u pravom smislu generacijski film.\nVezivni element biće dokumentarni snimci, intervjui sa građanima na dan početka snimanja 5. oktobra ove godine sa pitanjem da li se nešto promenilo u Srbiji u protekloj deceniji.\nPrema rečima mladih autora, u filmu "Oktobar", iako je omnibus, postoji zajednički duh, a osnovni ton je više ozbiljan nego duhovit, mada ima i humora, ali od gorke i sarkastične vrste.


IAKO SE GUŠIMO U SMEĆU, FABRIKE ZA RECIKLAŽU U SRBIJI SU POLUPRAZNE\nSa stanovišta reciklera ambalažnog otpada u Srbiji, dilema da li su njihove fabrike polupune ili poluprazne ne postoji. U svakom slučaju problem nedostatka sirovine za preradu dovodi u pitanje njihovu budućnost. Podatak Srpske asocijacije reciklera ambalažanog otpada da je prosečna popunjenost kapaciteta reciklažnih postojenja sirovinom sa domaćeg tržišta samo 50% pokazuju da recikleri u Srbiji nemaju mnogo razloga za optimizam. Da bi obezbedili kontinuiran proizvodni proces prinuđeni su da uvoze otpad iz zemalja u okruženju. Istovremeno, neprerađeni otpad se bez ikakvih ograničenja izvozi iz Srbije.\nOpširnije: IAKO SE GUŠIMO U SMEĆU, FABRIKE ZA RECIKLAŽU U SRBIJI SU POLUPRAZNE\nOpširnije: Državni sekretar, Stana Božović, otvorila novo postrojenje za reciklažu polietilena\nOpširnije: Srpska asocijacija reciklera ambalažnog otpada traži izmenu Zakona o ambalaži i ambalažnom otpadu\nOpširnije: Zapaženo učešće reciklera ambalažnog otpada na Međunarodnom sajmu životne sredine - ECOFAIR


Yahoo kupuje sajt Polivor i jača u e-trgovini\nYahoo kupuje za 230 miliona dolara veb sajt za elektronsku (e) trgovinu Polivor (Polyvore) koji su 2007. formirala njegova tri bivša inženjera, objavljeno je danas na veb portalu zone-numerique.com.\nTom kupovinom Yahoo želi da ojača svoju poziciju u oblasti elektronske trgovine i stvori sopstvene izvore prihoda.\nZa razliku od drugih veb sajtova za elektronsku trgovinu, Polivor omogućava veb korisnicima koji preko njega kupuju da dele svoja mišljenja o trendovima.\nYahoo će, tako, zahvaljujući toj kupovini moći da ima uvid i analizira potrošačke navike kupaca.\nYahoo odlazi u istoriju?\nHakovani podaci više od milijardu korisnika „Jahu“\nVerajzon kupuje Yahoo za 5 milijardi dolara


Aparat za uklanjanje tumora na mozgu - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Aparat za uklanjanje tumora na mozgu\nponedeljak, 06 februar 2012 08:40\nKlinički centar u Kragujevcu je dobio novi aparat koji služi za operacije na mozgu, vredan 100.000 evra. Uređaj, koji radi na principu ultrazvučnih talasa, jedini je takav južno od Beograda, a njegovu kupovinu je finansiralo Ministarstvo zdravlja. „Kavetron“ se koristi pre svega za uklanjanje tumora na mozgu i kičmenoj moždini. Kako je izjavio Radivoje Nikolić, direktor Klinike za neurohirurgiju, „uz pomoć ovog aparata se skraćuje vreme trajanja operacija za trećinu, što je od najvećeg značaja za pacijente koji su životno ugroženi“.\n- Ovaj aparat razbija, sitni, a zatim usisava delove bolesnog tikiva, odnosno tumore. Važno je to što on u isto vreme štiti zdrave delove mozga i kičmene moždine, i tako sprečava da se prilikom složenih operacija pacijenti dodatno oštete. Uz to, nama, hirurzima, bitno je i to što uz pomoć ovog savremenog uređaja možemo bolje da zaštitimo vitalne krvne sudove.\nTako je smanjen rizik po same pacijente, da im se ne oštete vitalni delovi mozga, a daleko je manji i gubitak krvi prilikom neurohirurških operacija, pri kojima se otvara lobanja, i koje traju i po 14 sati. Uz to, manja je i anestezija, a i smanjen je rizik od infekcija - kaže Radivoje Nikolić.\nU kragujevačkom Kliničkom centru, na neurohirurškoj klinici, tokom protekle godine je lečeno blizu 200 pacijenata koji su imali tumore na mozgu ili na kičmenoj moždini.\nZa one kojima je tumor lociran na najosetljivijim delovima, jedino rešenje je bilo da se upute u beogradsku Neurohiruršku kliniku ili na VMA. Od sada će, zahvaljujući modernoj opremi koju je dobio ovdašnji KC, koji brine o zdravlju dva miliona žitelja centralne Srbije, lečenje biti brže i efikasnije.\nKako pokazuje statistika kragujevačkog Kliničkog centra, kod mladih ljudi, starosti do 44 godine, najčešće intervencije na neurohirurgiji se rade zbog povreda. Prednjače saobraćajne nesreće, a za njima slede povrede na radu. Na drugom mestu su tumori, a za njima slede urođene anomalije.


U ambasadi u Beogradu obeležen Dan nezavisnosti SAD\nBeta 5. jula 2016. 22:50\nAmerički ambasador u Beogradu Kajl Skot priredio je danas u prijem povodom Dana nezavisnosti SAD i poželeo svima „život, slobodu i težnju za srećom“.\nSkot je rekao da Amerikanci obeležavaju Dan nezavisnosti, odnosno 4. jul, „proslavama koje ih zbližavaju“, kao i današnjim svečanim prijemom u rezidenciji sa prijateljima iz Srbije, s kojima, kako je naveo, dele iste ciljeve koji su utkani u Deklaraciju nezavisnosti.\n„Juče smo obeležili 240. godišnjicu dana kada su osnivači Amerike proglasili novu naciju posvećenu univerzalom pravu na ljudsko dostojanstvo, političko angažovanje i ekonomski napredak. Trebalo nam je sedam godina borbe da zadobijemo svoju slobodu. I zaista, kada su 11 godina kasnije pisali naš Ustav, očevi osnivači, podsetili su Amerikance da naš politički sistem treba da stvori ‘savršeniju naciju'“, rekao je Skot.\nAmbasador SAD je rekao da Amerikanci još rade na stvaranju „savršenije nacije“ u svojoj zemlji, ali i u partnerstvu s narodima i vladama širom sveta, dodajući da sve velike težnje zahtevaju posvećenost.\nOn je zahvalio prisutnima koji su se pridružili obeležavanju 4. jula, kao i orkestru „Touch ‘n Go“, Stivu Rajderu i dečjem horu „Čarolija“ koji su učestvovali na prijemu.\nSvečanom prijemu su prisustvovali premijer Srbije Aleksandar Vučić, predsednik Tomislav Nikolić, predsednica Skupštine Maja Gojković, ministar spoljnih poslova Ivica Dačić, patrijarh Srpske pravoslavne crkve Irinej, ministarka zadužena za evropske integracija Jadranka Joksimović, ministar odbrane Zoran Djordjević, direktor vladine Kancelarije za Kosovo i Metohiju Marko Djurić, gradonačenik Siniša Mali i ministar prosvete Srdjan Verbić.\nMedju zvanicama američkog ambasadora u Beogradu bili su i nekadašnji ministar odbrane Dragan Šutanovac, lider Srpskog pokreta obnove Vuk Drašković, Ružica Djindjić, kao i predstavnici diplomatskog kora i javnog života, ljudi iz privrede, javnog i kulturnog života, i brojni drugi gosti.


Borba protiv zahteva Prištine za prijem u Interpol traje još od prošlogodišnje Generalne Skupštine u Dubaiju, na kojoj je ovaj zahtev odbijen i u narednim danima biće još više intenzivirana.\nDragomir Anđelković, politički analitičar i direktor Centra za razvoj međjunarodne saradnje, smatra da su pozicije Beograda čvrste i da imamo dovoljno država uz sebe da sprečimo bilo kakvu provokaciju Prištine.\nMeđutim, ističe da je pitanje šta će posle toga proizaći. "Priština doživi poraz, a onda šikanira Srbe, pravi problem privredi, svete se", rekao je Anđelković.\nIstiče da Priština zna da ne može da pobedi u fer utakmici, ali primenjuje, kaže, "talačku strategiju".\n"Našu privredu i narod na KiM drže u situaciji da su uvek izloženi pritiscima. Srbija treba da se bori", poručuje Anđelković.\nAnđelković ukazuje da Srbija posle diplomatske borbe, mora da razmišlja i o kontramerama.\nDodaje da mentori Prištine treba pozive na ukidanje takse da proprate i pritiscima.\nAnđelković ističe razliku između pravog pritiska i simuliranja pritiska navodeći da Amerika koja se nosi sa Pekingom, sigurno može i sa daleko manjom Prištinom.\n31.05.2020 Novi protesti meštana Štrpca zbog izgradnje MHC (258)\n31.05.2020 Vozila sa srpskom robom ne mogu na Kosovo bez posebne dozvole (226)\n31.05.2020 Od ponedeljka se otvaraju svi prelazi i ukidaju epidemiološke mere (141)


Home Opis projekata\nMLADI ZA MLADE / PRVI PUT GLASAŠ - Septembar - Decenbar 2011\nMladi za mlade / Prvi put glasaš - April-Juli 2011\nPROGRAM UNAPREĐENJA IMPLEMENTACIJE IZBORNIH ZAKONA U BOSNI I HERCEGOVINI 2010\n“IZBORNI ZAKON I ZAKON O SUKOBU INTERESA – ISKUSTVA I PRAKSA U REGIJI“ 2008\nUČITI I ZNATI – ZNAČI POSTOJATI 2008\nNOVAC I IZBORI 2007\n“IZBORNI ZAKON I ZAKON O SUKOBU INTERESA – ISKUSTVA I PRAKSA U REGIJI“ 2007\nTRENING O JAVNIM RASPRAVAMA 2007\nNOVAC I IZBORI u SRBIJI 2007\nMLADI I POLITIKA 2007\nODGOVORNA VLAST U BOSNI I HERCEGOVINI 2007\nINFORMACIJE O UDRUŽENJU IZBORNIH ZVANIČNIKA U BiH\nUdruženje izbornih zvaničnika (UIZBiH) u Bosni i Hercegovini je formirano u septembru 1999. UIZBiH je osnovano sa ciljem da obezbijedi nezavisan forum u Bosni i Hercegovini za razmjenu informacija između izbornih službenika i da doprinese unaprijeđenju demokratskih izbora i osigura povjerenje javnosti u izborni proces. UIZBiH ima preko 1000 članova, iz sva tri konstitutivna naroda iz svih općina u BiH i uključuju bivše i sadašnje članove izbornih komisija, sudije i istaknute pravnike.\nOd svog osnivanja, UIZBiH je uključeno u niz zapaženih aktivnosti. Za opće izbore u novembru 2000.godine UIZBiH je u kooperaciji sa OSCE-om bilo odgovorno za obuku više od 36.000 (trideset šest hiljada) članova biračkih odbora. Osim toga naši članovi su u 50 općina u BiH organizovali programe informisanja i edukacije birača na lokalnom nivou i objašnjavali građanima procedure glasanja. U toku 2001. godine UIZBiH je realizovalo projekat registracije i preregistracije birača koji su na Općim izborima 2000. godine glasali nepotvrđenim glasačkim listićima. U okviru ovog projekta preregistrovano je ili po prvi put registrovano oko 10.000 birača u 25 općina širom Bosne i Hercegovine.\nU 2002. godini, UIZBiH je uzelo značajno učešće u pripremama za Opće izbore i angažovalo se na planu edukacije OIK o odredbama Izbornog zakona, edukacije srednjoškolaca o izborima, registracije i preregistracije birača, te obuke biračkih odbora.\nTokom općinskih izbora 2004. godine, i općih izbora 2006. godine, UIZBiH treneri su učestvovali u obuci biračkih odbora, kao i obuci građana, posmatrača nevladinih organizacija i političkih partija o preferencijalnom sistemu glasanja, te izradi priručnika za biračke odbore u saradnji sa Izbornom Komisijom BiH.\nPrioritet UIZBiH je i profesionalna edukacija njegovih članova i budućih potencijalnih predsjedavajućih biračkih odbora. Cilj je stvoriti profesionalnu i efikasnu izbornu administraciju. UIZBiH je od 2000.-2002. godine za svoje članove organiziralo tri paralelna kursa. Prvi je Izborni kurs koji je omogućio članovima UIZBiH da prošire svoja znanja o međunarodnim izbornim standardima, karakteristikama različitih izbornih sistema, izborima u BiH i odgovornostima općinskih izbornih komisija. Drugi kurs se odvijao u saradnji sa Kanadskim institutom za mirno rješavanje sporova. Predmet kursa su bile tehnike pregovaranja i tehnike rješavanja sporova. Treći je kurs o javnom nastupu na medijima koji se organizirao u saradnji sa Media Centrom iz Sarajeva. Kroz vlastite kurseve UIZBiH je osigurao osposobljene trenere iz različitih oblasti.\nUIZBiH je dio svih aktivnosti vezao za budućnost izborne administracije u BiH, npr. Pravni savjet UIZBiH, čiji članovi su iskusni pravnici nude različita podzakonska rješenja i imaju zadatak da analiziraju izbornu regulativu i predlažu bolja rješenja u vezi sa sadržajem i implikacijama Izbornog zakona BiH.\nMeđunarodne aktivnosti su također značajne. Delegacije naših članova posmatraju izbore u drugim zemljama, uče o raznim administrativnim modelima, učestvuju na međunarodnim konferencijama i posjećuju slična udruženja izbornih zvaničnika u drugim zemljama.\nUIZBIH je takođe razvio edukativne projekte u vezi sa unapređenjem odgovornosti izabranih zvaničnika i jačanjem uloge građana u procesima donošenja odluka, tako da i u toj oblasti posjedujemo značajno iskustvo. Organizirali smo niz treninga u saradnji sa Centralnom izbornom komisijom Bosne i Hercegovine (CIK BiH) u vezi sa edukacijom političkih partija i izabranih zvaničnika o Zakonu o finansiranju političkih partija i Zakonu o sukobu interesa u institucijama vlasti BiH.\nProjekat „Ljudska prava i odgovorna vlast u Bosni i Hercegovini“, UIZBiH je implementirao u toku 2004 – 2005 godine u saradnji sa Međunarodnom Fondacijom za izborne sisteme (IFES Ltd) iz Londona uz finansijsku podršku British Foreign & Commonwealth Office. Cilj projekta bio je uspostavljanje bolje komunikacije između građana i općinskih struktura sa posebnim akcentom na zaštiti osnovnih ljudskih prava kroz edukaciju i trening o ljudskim pravima vezano za procese učešća u javnom životu, te dobro upravljanje, odgovornost i transparentnost u procesima donošenja odluka.\nProjekat implementiran u periodu 2004 – 2006 pod nazivom “Javna kampanja i trening o zakonu o sukobu interesa” uz finansijska sredstava od Američke agencije za međunarodni razvoj (USAID), imao je za cilj promovisanje odgovornosti javnih službenika, izvršnih nosioca vlasti, savjetnika i njihove odgovornosti da služe javnosti ispred svojih privatnih interesa. Ovaj projekat je doprinijeo podizanju generalne svijesti građana da bolje koriste svoja prava. Građani su takođe edukovani o potrebi da prate rad predstavnika političkih partija i izabranih zvaničnika, izvršnih organa vlasti i njihovih savjetnika tako što će provoditi zakonske odredbe koje se direktno tiču pitanja korupcije i kriminala u društvu u Bosni i Hercegovini.\nUdruženje izbornih zvaničnika u Bosni i Hercegovini (UIZBiH), je u saradnji sa Međunarodnom Fondacijom za izborne sisteme (IFES) realiziralo projekat “Novac i politika”. Implementacija projekta u Bosni i Hercegovini odvijala se na osnovu Memoranduma o razumijevanju koji su potpisali IFES Washington i Izborna komisija Bosne i Hercegovine, a uz tehničku podršku Udruženja izbornih zvaničnika u Bosni i Hercegovini. Cilj projekta bio je uspostavljanje i kreiranje jedinstvene i transparentne baze podataka u vezi sa finansiranjem izbornih aktivnosti pri Sekretarijatu Izborne komisije BiH. U ovom projektu Udruženje je asistiralo Izbornoj komisiji u organizaciji treninga i izrade edukativnog materijala, radi lakšeg korištenja baze podataka koja će finansije oko izbora učiniti transparentnim.\nU periodu 2005 - 2006. godine UIZBiH je implementiralo projekat “Povećanje odgovornosti vlasti i promocija i zaštita ljudskih prava u Bosni i Hercegovini” uz finansijsku podršku Evropske komisije. Cilj ovog projekta bio je uspostava bolje komunikacije između građana i općinskih struktura sa posebnim akcentom na zaštiti osnovnih ljudskih prava kroz edukaciju i trening o ljudskim pravima vezano za procese učešća u javnom životu, te dobro upravljanje, odgovornost i transparentnost u procesima donošenja odluka u tri općine BIH: Derventa, Stolac i Maglaj. Implementacijom aktivnosti cilj projekta bio je i poboljšanje uslova života u tri mjesne zajednice u svakoj općini. Da bi se uspostavila sistematična i kontinuirana praksa suradnje među građanima i općinskim strukturama, UIZBIH je pomogao građanima, NVO-ima i predstavnicima lokalnih vlasti da kreiraju strateške planove razvoja za tri mjesne zajednice u svakoj od ove tri općine.\nTokom 2006 -2007 godine UIZBiH je implementiralo projekat pod nazivom “Novac i izbori” u Srbiji. Ovaj devetomjesečni projekat imao je za cilj podsticanje regionalne saradnje i razmjene najboljih primjera iz prakse u Srbiji i Bosni i Hercegovini kako bi se efikasnije odgovorilo na uobičajene izazove političke korupcije. UIZBIH je u saradnji sa Centralnom izbornom komisijom BiH i CeSID-om iz Srbije radio na podizanju svijesti javnosti o pitanjima političkog finansiranja promovišući proceduralne mehanizme koji podržavaju efektivniju primjenu Zakona o finansiranju političkih partija na osnovu iskustva iz BiH, radeći sa medijima i nevladinim organizacijama. Ovaj projekat se implementirao zahvaljujući sredstvima Balkan Trust for Democracy-a.\nProjekat pod nazivom „Odgovorna vlast u Bosni i Hercegovini“ je implementiran u periodu od 1. novembra, 2006 do 31. decembra, 2007. Glavni cilj projekta bio je promocija odgovornosti izabranih zvaničnika, nositelja izvršne vlasti, savjetnika i njihove odgovornosti da služe javnosti ispred svojih privatnih interesa. Ovaj projekat je takođe doprinijeo podizanju generalne svijesti u građanima i predstavnicima medija da bolje koriste svoja prava i obaveze. Tokom implementacije projekta, UIZBiH je održalo 24 treninga, dva okrugla stola i konferenciju za zvaničnike izabranih na Općim izborima 01. oktobra, 2006. godine, nevladine organizacije i predstavnike medija. Ovaj projekat se implementirao zahvaljujući sredstvima Britanske ambasade Sarajevo.\nUdruženje izbornih zvaničnika u Bosni i Hercegovini (UIZBiH), u saradnji sa partnerima Centri civilnih inicijativa (CCI) i Centrom za promociju civilnog društva (CPCD) implementiralo je projekat pod nazivom “Treninzi o javnim raspravama” u periodu od 1.februara do 31.avgusta, 2007. godine. Glavni ciljevi projekta bili su razvoj kapaciteta civilnog društva da učestvuje u javnim raspravama i bude angažovano u državnom Parlamentu, povećanje javne svijesti o mogućnosti učešća u zakonodavnim procesima i poboljšanje zakonodavnog procesa. Tokom sedam mjeseci implementacije projekta, UIZBiH je održao 8 treninga i 6 javnih tribina. Korisnici projekta su bile organizacije civilnog društva iz sljedećih regija: Banja Luka, Bihać, Tuzla, Brčko, Sarajevo, Livno, Mostar i Trebinje.\nUdruženje izbornih zvaničnika u Bosni i Hercegovini (UIZBiH) implementiralo je projekat pod nazivom “Mladi i politika” u periodu od maja do septembra 2007. godine zahvaljujući sredstvima International Republican Institute (IRI). Glavne aktivnosti ovog projekta su bili sastanci mladih u Banja Luci, Sarajevu i Mostaru sa novoizabranim zastupnicima u Predstavničkom domu Parlamenta BiH, Narodnom Skupštinom RS i kantonalnom skupštinom u Mostaru. Oko 300 mladih ljudi iz Sarajeva, Banja Luke i Mostara su imali priliku da se sastane sa zastupnicima na državnom, entitetskom i kantonalnom nivou i nauči više o angažovanju u politici i radu tri nivoa vlade.\nUdruženje izbornih zvaničnika u Bosni i Hercegovini (UIZBiH) implementiralo projekat pod nazivom “Novac i izbori” zahvaljujući sredstvima United Nations Democracy Fund (UNDEF-a), od 01. aprila, 2007 godine do kraja marta 2009. godine. Tokom 24 mjeseca implementacije projekta, održana je edukacija u svim općinama u BiH o važnosti učešća na izborima. Birači su informisani o relevantnim izbornim pravilima, finansijskom izvještavanju političkih partija i pitanjima ravnopravnosti spolova. Ova edukacija je obuhvatila 13 500 građana uključujući mlade, žene, predstavnike političkih partija, nevladinih organizacija i mjesnih zajednica. Tokom treninga su se razvijale vještine i ideje o većem uticaju građana na razvoj javne politike i proces donošenja odluka. Četiri stotine i dvadeset tri (423) treninga su održani u 6 ciklusa u 141 općini.\nUdruženje izbornih službenika u Bosni i Hercegovini (UIZBiH), u partnerstvu sa Centrom za slobodne izbore i demokratiju iz Srbije, i GONG-om iz Hrvatske, je implementiralo projekat pod nazivom “Izborni zakon i zakon o sukobu interesa – iskustva i praksa u regiji“ u Bosni i Hercegovini, Hrvatskoj i Srbiji u periodu novembar 2007. – januar 2009. godine. Ovaj projekat imao je za cilj jačanje regionalne saradnje i razmjene iskustava između Srbije, Hrvatske i Bosne i Hercegovine, adresiranjem izbornih zakona i pitanja konflikta interesa u BiH, Srbiji i Hrvatskoj. Tokom projekta su se organizovala četiri regionalna sastanka, kojima su prisustvovali predstavnici državnih institucija koji se bave izbornim zakonima i pitanjima konflikta interesa, kao i predstavnici nevladinih organizacija zemalja učesnica. Ovaj projekat se implementirao zahvaljujući podršci Fonda otvoreno društvo Bosna i Hercegovina.\nUIZBiH je u periodu februar - oktobar 2008. godine implementiralo projekat pod nazivom „Učiti i znati – znači postojati“ koji se realizirao u saradnji sa 20 srednjih škola širom BiH zahvaljujući sredstvima National Endowment for Democracy (NED), SAD. Svrha projekta bila je da mladi koji napune 18 godina i steknu biračko pravo budu svjesni da od njih zavisi dinamika i vrsta promjena koje se dešavaju u BiH. Ovaj projekat je uključio po četiri učenika (dva učenika i dvije učenice) trećeg razreda iz deset srednjih škola iz deset općina iz RS (Pale, Foča, Srebrenica, Milići, Prijedor, Prnjavor, Istočno Sarajevo, Nevesinje, Bileća, Bijeljina) i deset općina iz FBIH (Goražde, Ilijaš, Konjic, Žepče, Kakanj, Živinice, Srebrenik, Mostar, Stolac, Travnik), borave u Sarajevu, gdje se za ukupno 80 učenika organizovala predavanja na slijedeće teme: Politički sistem BiH, Izbori u BiH, Ljudska prava i slobode, Demokratizacija odnosa u školi/ Jačanje kapaciteta učeničkih savjeta/ vijeća u školi, Približavanje Evropskoj Uniji, Srednjoročna strategija – borba protiv siromaštva i milenijumski ciljevi, Ravnopravnost polova, značaj Zakona o slobodi pristupa informacijama. Sva predavanja bi organizirao Sekretarijat UIZBIH u saradnji sa institucijama BiH. Osim toga za učenike je bila organizirana posjeta svim nivoima vlasti (jednoj od sarajevskih općina, kantonu Sarajevo, Parlamentu Federacije BiH i Parlamentu BiH), a sve u cilju boljeg razumijevanja nivoa vlasti u BiH i njihovog funkcionisanja.\nOd 21. oktobra do 30. novembra 2010. godine UIZBiH implementira projekat pod nazivom “Program unapređenja implementacije zakona vezanih za izbore u Bosni i Hercegovini”. Cilj projekta je edukacija o Zakonu o finansiranju političkih partija i Zakonu o sukobu interesa. Ukupno je predviđeno održavanje 32 treninga za izborne zvaničnike na državnom, kantonalnom, općinskom nivou, te u Brčko distriktu, i 8 treninga za političke partije, NVO i medije. Nakon edukacije, brošure o Zakonu o sukobu interesa u institucijama vlasti BiH i Zakonu o finansiranju političkih partija će predstaviti nova zakonska rješenja, primjere iz prakse, te prijedloge za daljnje unapređenje zakona i njihove implementacije.\nUdruženje izbornih zvaničnika u Bosni i Hercegovini (UIZBiH), započelo je u oktobru 2009. godine implementaciju projekta pod nazivom „Program unapređenja implementacije izbornih zakona u Bosni i Hercegovini“. Cilj projekta bio je unaprijediti implementaciju Zakona o sukobu interesa i Zakona o finansiranju političkih stranaka kroz obuku onih na koje se ovi zakoni direktno odnose, kao i kroz podizanje javne i medijske svijesti o odredbama zakona i modalitetima njihove primjene. Ovaj projekat se implementirao u skladu sa sporazumom sa Organizacijom za sigurnost i saradnju u Evropi (OSCE), Misija u Bosni i Hercegovini, a zahvaljujući sredstvima Američke Agencije za međunarodni razvoj (USAID). Ukupno je održano 32 treninga za izabrane zvaničnike na općinskom, kantonalnom, federalnom i državnom nivou, te 8 treninga za predstavnike nevladinih organizacija i medija. Projekat se implementirao do kraja novembra 2010. godine. U okviru projekta objavljena su publikacije sa komentarima na odredbe gore navedenih zakona i njihovu primjenu. Komentari su napisani na osnovu iskustava Centralne izborne komisije (CIK BiH) i prijedloga od strane učesnika treninga.\nProjekat “Povećanje učešća građana sa invaliditetom na izborima kroz poboljšanje zakonskih akata i pristupa biračkim mjestima”, je implementiralo Udruženje izbornih zvaničnika u BiH (UIZBiH) u saradnji sa Vijećem organizacija osoba sa invaliditetom Federacije BiH, Koordinacionim odborom invalida Republike Srpske, Koalicijom organizacija osoba sa invaliditetom kantona Sarajevo, Centralnom izbornom komisijom BiH (CIK BiH), i Fondacijom Global Kontakt (FGK). Opći cilj projekta bio je stvaranje uslova za povećanje učešća građana sa invaliditetom u izbornom procesu kroz detaljnu procjenu glasačkih procedura i praksi za osobe sa invaliditetom i definisanje preporuka za izmjene zakonskih i podzakonskih akata, analizu pristupačnosti biračkih mjesta osobama sa invaliditetom i kreiranje preporuka za njihovo poboljšanje; unapređenje pravilnika o glasanju osoba sa invaliditetom i kriterija za selekciju biračkih mjesta na osnovu kriterija pristupačnosti za osobe sa invaliditetom; te povećanje učešća osoba sa invaliditetom u izbornim procesima. Projekat se implementirao do kraja novembra 2010 zahvaljujući sredstvima Centara Civilnih Inicijativa u Bosni i Hercegovini.\nProjekat „Mladi za mlade / Prvi put glasaš“ se implementirao od jula do oktobra 2010. godine. zahvaljujući sredstvima Vijeća Evrope. Cilj projekta bio je povećanje interesa mladih ljudi za izbore i politički život u Bosni i Hercegovini. Glavne aktivnosti projekta bile su javni konkurs/natječaj za izradu postera i slogana za izbore, te pisanog rada koji je imao cilj da motiviše mlade i one koji prvi put glasaju da učestvuju u izbornom procesu, da se pruži podrška idejama mladih osoba, te promovira stvaralaštvo mladih i stvori ambijent za veći uticaj mladih na zbivanja u društvu. Deset najboljih pisanih radova je objavljeno u brošuri, čije korice su činili najbolji likovni rad. 30 000 primjeraka brošure, letaka sa najvažnijim informacijama o izborima, te motivacionih pisama se dijelili svim učenicima završnih razreda srednjih škola u cijeloj Bosni i Hercegovini. Poster sa najboljim likovnim radom i sloganom je štampan u 600 primjeraka i podijeljen svim srednjim školama u BiH. Osim ovih aktivnosti, održano je 160 radionica u 80 srednjih škola u Federaciji BiH i Republici Srpskoj kako bi se što više mladih ljudi animiralo da izađe na izbore. Druga faza ovog projekta se implementirala od marta do juna 2011. godine. Predavanja o izborima su održana u 43 škole u Federaciji BiH i Republici Srpskoj u cilju motivisanja mladih ljudi da aktivno učestvuju u javnom i političkom životu Bosne i Hercegovine. Odštampano je 10 000 primjeraka brošura sa osnovnim informacijama o izborima. Treča faza se implementirala u periodu od septembra do decembra 2011. godine. Predavanja o izborima su održana u 49 škola u Federaciji BiH i Republici Srpskoj, i podjeljeno je dodatnih 10 000 brošura.\nUIZBiH je od 2000. godine član Udruženja izbornih službenika centralne i istočne Evrope (ACEEEO, www.aceeeo.org), čiji je cilj doprinos demokratiji i fer izborima u regiji. Udruženje je takođe i član NVO Vijeća u Bosni i Hercegovini od 2001. godine. NVO Vijeće je mreža međunarodnih i lokalnih nevladinih organizacija koje rade na stabilizaciji i razvoju Bosne i Hercegovine. (www.bihngocouncil.ba).


Bogojavljanje spada u jedan od najvećih hrišćanskih praznika, pa shodno tome, razvili su se mnogi narodni običaji ..\nDnevni horoskop za 21. decembar 2018. godine!\nSaznajte kako su vam zvezde naklonjene i pročitajte vaš dnevni horoskop za 21. decembar 2018. godine na portalu Svet Plus.\nSaznajte kako su vam zvezde naklonjene i pročitajte vaš dnevni horoskop za 25. decembar 2018. godine na portalu Svet Plus.\nDnevni horoskop za 29. decembar 2018. godine!\nSaznajte kako su vam zvezde naklonjene i pročitajte vaš dnevni horoskop za 29. decembar 2018. godine na portalu Svet Plus.


Lakše do stambenih kredita - 381 vesti\nLakše do stambenih kredita\nBy RedakcijaPosted on August 20, 2020 November 23, 2020\nIzvršni odbor Narodne banke Srbije usvojio je na vanrednoj sednici održanoj 17. avgusta Odluku o privremenim merama za banke u cilju olakšavanja pristupa finansiranju fizičkim licima, kojom su za građane stvoreni uslovi za olakšan pristup finansijskim sredstvima.\nPropisana su tri seta mera privremenog karaktera koje treba stanovništvu da omoguće lakši pristup stambenim kreditima, a time i podrže privredu, konkretnije građevinsku industriju, putem bržeg obrta sredstava, zatim mogućnost produžetka roka otplate stambenih kredita na najviše pet godina i privremeno olakšavanje procedure za pristup stanovništva kratkoročnim dinarskim kreditima do određenog iznosa.\nOdluka ima za cilj podsticanje budućeg privrednog rasta i sprečavanje potencijalnih negativnih efekata pandemije virusa korona na stanovništvo i privredu, uz očuvanje finansijske stabilnosti.\nPrva mera odnosi se na odobravanje novih stambenih kredita iz novogradnje stanovništvu. Omogućavanjem lakšeg pristupa stambenim kreditima podržava se i građevinska industrija kao zamajac privredne aktivnosti, bržim obrtom finansijskih sredstava i održavanjem rasta u toj privrednoj grani.\nPredmet stambenog kreditiranja putem novousvojenog preferencijalnog tretmana, pored potpuno izgrađenih stanova, mogu biti i:\nstambeni objekti u izgradnji bez obzira na stepen završenosti ako je reč o projektnom finansiranju banke kod kojih je Građevinska direkcija Srbije nosilac građevinske dozvole ili su u okviru mera podrške države određenim kategorijama fizičkih lica;\nstambeni objekti u izgradnji koji su najmanje 60% završeni ako je reč o projektnom finansiranju druge banke ili o projektu investitora pravnog lica.\nDo sada minimalni stepen izgrađenosti objekta čiju je kupovinu bilo moguće finansirati stambenim kreditima banaka iznosio je 80%, a navedenom merom banke su podstaknute da odobravaju stambene kredite ne čekajući završetak stambenog objekta u celosti ili u najvećoj meri. Pri tome, jasno su definisani kriterijumi koje i samo finansiranje, odnosno investitor i objekat u izgradnji moraju ispuniti da bi se primenio ovaj tretman. Kako bi se obezbedila sredstva za ove namene, predviđeno je da banke mogu deo sredstava u formi kapitala, odnosno određene zaštitne slojeve kapitala koje inače izdvajaju koristiti za finansiranje ovog oblika kreditiranja. Ovom odlukom dodatno se podržavaju i prethodni programi u vezi s kupovinom prvog stana, tako što se i za novoodobrene kredite iz ove kategorije omogućava preferencijalni tretman.\nDruga mera je usmerena na olakšavanje uslova otplate stambenih kredita građanima, naročito onima koji će se potencijalno suočiti sa smanjenim ili neizvesnim primanjima u narednom periodu, kao i prema građanima koji svoje obaveze žele da izmire u dužem roku od prvobitno planiranog. Bankama se omogućava da u toku ove i naredne godine dužnicima koji su se zadužili pre stupanja odluke na snagu ponude olakšice produžavanjem roka otplate stambenih kredita za najduže pet godina, bez promene statusa u pogledu procene urednosti dužnika u otplati tih kredita.\nTakođe, uvedeno je regulatorno rešenje koje banci omogućava da fizičkom licu koje ne prima zaradu odnosno penziju preko računa u toj banci odobri kredit u iznosu do 90.000 dinara s rokom dospeća do dve godine, i to tako da kao relevantan dokaz o zaposlenju i zaradi ili penziji dužnika u poslednja tri meseca prihvati potpisanu izjavu tog dužnika o tome, datu pod punom krivičnom i materijalnom odgovornošću.\nBanke će usvojeni set mera moći da primenjuju do kraja 2021. godine.\nOdluka stupa na snagu osmog dana od dana objavljivanja u „Službenom glasniku Republike Srbije”, a biće objavljena do kraja ove nedelje, tako da se početak njene primene očekuje od kraja ovog meseca.\nKao i do sada, Narodna banka Srbije nastavlja da preduzima mere u korist građana, uz čuvanje stabilnosti finansijskog sistema.\nIzvor: Saopštenje Kabineta guvernera\nTag: finansiranje građana mere Narodne banke olakšice stambeni krediti\nPrevious post: Gold gondola puštena u probni rad\nNext post: Sledi pomoć države gradskim hotelima\nU drugoj polovini godine E-agrar\nKolika je moć očekivanja?\nKako o vašem kreditu daje mišljenje kreditni biro\nSubvencijom do električnih i hibridnih vozila\nSrbija će imati još dva nacionalna parka


Vanjskotrgovinski robni deficit BiH u devet mjeseci oko 4,74 milijarde KM - Akta.ba\nVanjskotrgovinski robni deficit BiH u devet mjeseci oko 4,74 milijarde KM\nIzvoz BiH u devet mjeseci (januar-septembar) ove godine iznosio je oko 7,57 milijardi KM, što je manje za 12,6 posto u odnosu na isti period prošle godine.\n20.10.2020. 13:36 / Izvor: Fena\nIzvoz BiH u devet mjeseci (januar-septembar) ove godine iznosio je oko 7,57 milijardi KM, što je manje za 12,6 posto u odnosu na isti period prošle godine, dok je uvoz iznosio oko 12,32 milijarde KM i manji je za 15,8 posto.\nPokrivenost uvoza izvozom iznosila je 61,5 posto, dok je vanjskotrgovinski robni deficit iznosio oko 4,74 milijarde KM, podaci su Agencije za statistiku BiH.\nU devet mjeseci ove godine izvoz u zemlje CEFTA-e iznosio je oko 1,2 milijarde KM, što je manje za 14,3 posto nego u istom periodu lani, dok je uvoz iznosio oko 1,57 milijardi KM, što je za 11,8 posto manje u poređenju sa istim periodom lani. Pokrivenost uvoza izvozom sa zemljama CEFTA-e iznosila je 76,8 posto.\nIzvoz u zemlje EU iznosio je 5,53 milijarde KM, 12,7 posto manje nego u istom periodu 2019. godine, dok je uvoz iznosio 7,46 milijardi KM, što je manje za 16,7 posto nego u prvih devet mjeseci prošle godine. Pokrivenost uvoza izvozom sa zemljama EU iznosila je 74,1 posto.\n#Agencije za statistiku BiH


Japanski pasoš najjači, srpski na 36. mestu - Bizlife.rs\n19:27 Beograd, 28/05/2018\nJapan je zauzeo prvo mesto na listi „najmoćnijih pasoša“, čime je potisnuo Singapur, a i pasoš Srbije je napredovao na 36. mesto liste firme Henli end partners (Henley & Partners).\nDržavljani Japana mogu da bez viza putuju u 189 od 218 država, od nedavno i u Uzbekistan, dok državljani Singapura i Nemačke mogu da posete 188, te su njihovi pasoši na drugom mestu, preneo je portal traveller.com.au.\nNa trećem mestu su Finska, Francuska, Italija, Južna Koreja, Španija i Švedska, čiji državljani mogu da bez viza posete 187 država. Nosioci pasoša Češke mogu da putuju u 182 države, državljani Mađarske i Slovenije u 180.\nMeđu državama koje su u prvom tromesečju 2018. za najviše mesta napredovale na listi su Gruzija (ulazak bez viza moguć u 111 zemalja), Ukrajina (128), Kina (70 zemalja) i Indonezija (71 država).\nU izveštaju piše i da Kinezi putuju sve češće i da u velikoj meri pomažu ekonomiju zemalja koje posećuju, te sve više država nastoji da im olakša dolazak u posetu.\nlista putovanja viza pasos


Skupština sutra o direktorima javnih preduzeća i izvršenju budžeta – GRAD Kruševac\nNaslovna » Politika » Skupština sutra o direktorima javnih preduzeća i izvršenju budžeta\nIzveštaj o izvršenju Odluke o budžetu Grada Kruševca za prvih šest meseci, koji je prošao na sednici Gradskog veća, sutra će se naći pred odbornicima kruševačke skupštine. Kako je nakon sednice Veća novinarima rekao gradonačelnik, Dragi Nestorović, budžet je za prvu polovinu godine izvršen sa 49,37 odsto\n– Imamo vrlo ambiciozan budžet za ovu godinu, bile su velike sumnje da li ćemo uspeti da ga ostvarimo, a ovaj Izveštaj potvrđuje da je dobro planiran jer je procenat izvršenja na polovini godine 49,37 odsto, što znači da ćemo moći, ukoliko se ovakav trend nastavi, da ostvarimo ono što smo planirali – rekao je Nestorović. Napomenuo je da je ovogodišnji budžet, vredan 3,4 milijarde dinara, uvećan u odnosu na prethodni za 20 odsto, te da je oko 36 odsto predviđeno za investicije i investiciono ulaganje.\nNa sutrašnjoj sednici Skupštine razmatraće se i Aneks Ugovora o kupoprodaji toplotne energije, koji će JKP „Gradska toplana“ zaključiti sa preduzećem „Building energy 1“, te donacija na osnovu koje preduzeće „Building energy 1“ treba da sa oko 800.000 evra finansira izgradnju priključnog toplovoda i priključka na postrojenje Gradske toplane.\nOdbornici će, između ostalog, glasati i o predlogu Odluke o maksimalnom broju zaposlenih u lokalnoj administraciji, usvajanju Lokalnog antikorupcijskog plana, LAP-a za poboljšanje položaja izbeglih i interno raseljenih, konvertovanju potraživanja u kapital Grada u preduzećima ”Mostogradnja” i PPT TMO, te finansijskom poslovanju ovdašnjih javnih preduzeća.\nKada je o kadrovskim izmenama reč, Skupština će doneti odluku i o izboru novih – starih direktora kruševačkog Vodovoda, Javnog komunalnog preduzeća, Poslovnog centra i Gradske toplane. Naime, na sproveden javni konkurs javili su se samo aktuelni direktori ovih preduzeća:Vladimir Milosavljević, direktor Vodovoda, Boban Kostić, direktor JKP, Dragi Marković, direktor Poslovnog centra i Dragan Azdejković, direktor Gradske toplane, te su oni i jedini kandidati za novi direktorski mandat.\nOsim njih, Skupština će imenovati i direktore, odnosno vršioce dužnosti direktora i u ostalim javnim preduzećima i javnim ustanovama. Vršilac dužnosti direktora Kulturnog centra, Miroslav Smiljković, biće razrešen zbog odlaska u penziju, a za novog vršioca dužnosti predložena je Violeta Kaplarević, njegova zamenica. Na sednici će funkcije biti razrešen i direktor preduzeća “Kruševacstan” koje još nije ni formirano.\nIzveštaj o izvršenju Odluke o budžetu Grada Kruševca za prvih šest meseci, koji je prošao na sednici Gradskog veća, sutra će se naći pred odbornicima kruševačke skupštine. Kako je nakon sednice Veća novinarima rekao gradonačelnik, Dragi Nestorović, budžet je za prvu polovinu godine izvršen sa 49,37 odsto – Imamo vrlo ambiciozan budžet za ovu godinu, bile su velike sumnje da li ćemo uspeti da ga ostvarimo, a ovaj Izveštaj potvrđuje da je dobro planiran jer je procenat izvršenja na polovini godine 49,37 odsto, što znači da ćemo moći, ukoliko se ovakav trend nastavi, da ostvarimo ono što smo planirali –…\nbudžet direktori javna preduzeća skupština\t2017-08-31\nTag : budžet direktori javna preduzeća skupština\nPrethodni : Oglas za posao\nSledeći : Prvog dana škole – skraćeni časovi i protest\n17. aprila 2021., 05:05\nBez prijave za dan vakcinisane 1.123 osobe


Policija Hamasa sprečila žene da prisustvuju fudbalskoj utakmici – NovostiDana.rs\nPolicija pokreta Hamasa koji vlada u pojasu Gaze sprečila je nekoliko desetina žena da prisustvuju jednoj fudbalskoj utakmici iako su imale dozvolu za to.\nPolicija tog palestinskog islamističkog pokreta saopštila je da grupu od oko 30 navijačica sprečila da udje na stadion izbegličkog kampa u Nuseiratu na jugu pojasa Gaze.\nNeke od njih su zbog toga utakmicu gledale preko ograde stadiona.\n„Došle smo da ohrabrimo ekipu i mlade Nuseirata i gledamo utakmicu. Bile smo iznenadjene prisustvom policije Hamasa koja nam nije dala da udjemo“, rekla je Frans presu jedna od navijačica.\nTe žene su dobile dozvolu koju Hamas inače retko izdaje za prisustvovanje utakmicama u toj palestinskoj enklavi.\nAko su rodjake igrača, žene mogu da prisustvuju utakmicama, ali je na današnjoj prvi put trebalo da budu i navijačice koje na tribini moraju biti razdvojene od muškaraca.\nVlasti Hamasa nisu navele razlog odbijanje da ih puste.\nPredstavnici fudbalskog kluba su naveli da su želeli da naprave presedan, tako da pored majki, sestara i supruga igrača, budu prisutne i druge žene koje navijaju.


Brus ONLINE - U Srbiji se uvodi E-agrar i novine u budućem sprovođenju IPARD programa\nBeograd 25.11.2021. Obrazlažući izmene Zakona o poljoprivredi i ruralnom razvoju, potpredsednik Vlade Republike Srbije i ministar poljoprivrede, šumarstva i vodoprivrede Branislav Nedimović rekao je juče da je jedan od ciljeva uvođenje takozvanog E-agrara, i najavio da se do kraja decembra očekuje potpisivanje za program IPARD 3 (bespovratna sredstva za poljoprivredu) u iznosu od 280 miliona evra.\nPrema njegovim rečima, E-agrar nam omogućuje, pošto se nalazimo u 21. veku i ušli smo u proces digitalizacije, da možemo da uvedemo elektronski sistem za prijavu najvećeg dela subvencija, što će olašati rad upravama za agrarna plaćanja i za trezor.\nKorisnici će, kako je dodao, moći da se u svakom trenutku informišu o stanju svog zahteva jer će svako imati svoj identifikacioni broj i svoj predmet i moći će da vidi u kakvom se stanju nalazi i kada će on biti na naplati.\nOn je naveo da izmene zakona donose i novine kada je reč o sprovođenju IPARD programa, i to ne samo IPARD 2 nego IPARD 3 koji ugovaramo i biće do kraja decembra potpisan.\nNovih 280 miliona evra će ući u Srbiju za poljoprivrednike - za nabavku osnovnih sredstava, traktora, mašina, objakata i ruralnog turizma, sada i ruralne infrastukture. To ćemo imati prvi put u IPARD 3, rekao je Nedimović.\nSada će biti omogućeno da se onom licu kome se odobre IPARD sredstva uplati prvo avans od 50 odsto, a na kraju realizacije investicije još 50 odsto, objasnio je ministar Nedimović.


Evropski sud u Strazburu: Makedonija krši slobodu vernika Ohridske arhiepiskopije SPC • Radio ~ Svetigora ~\nPočetna » Arhiva objava • Aktuelni razgovori • Izdvajamo • Prenosimo » Evropski sud u Strazburu: Makedonija krši slobodu vernika Ohridske arhiepiskopije SPC\nEvropski sud u Strazburu: Makedonija krši slobodu vernika Ohridske arhiepiskopije SPC\n17. novembra 2017. ZVUČNI ZAPIS admin\nIme: 17.11. 2017 SAOPSTENJE SUDA U STRAZBURU O OHRIDSKOJ ARHIEPISKPIJI I VLADIKA DAVID; Opis: Tip: audio/mpeg\nEvropski sud za ljudska prava u Strazburu presudom je potvrdio konstatovanu povredu verskih sloboda u slučaju Pravoslavne Ohridske Arhiepioskopije (POA) koja je u kanonskom i liturgijskom jedinstvu sa Srpskom pravoslavnom crkvom (SPC).\nU danas objavljenoj presudi koju je u Skoplju saopštio Helsinški komitet za ljudska prava, ukazuje se na dužnost Makedonije da ostane neutralna i nepristrasna u izvršavanju njene regulatorne moći u njenim odnosima sa drugim religijama i verskim grupama.\nU saopštenju Helsinškog komiteta za ljudska prava u Makedoniji precizira se da je presudom konstatovano kršenje 11. člana (sloboda okupljanja i udruživanja) u vezi sa članom 9 (sloboda mišljenja, savesti i religije) Evropske konvencije o ljudskim pravima, proizašlo odbijanjem nadležnih da POA registruju kao posebnu versku zajednicu u Makedoniji.\nIz Helsinškog komiteta je ukazano da je uprkos sprovedenoj proceduri u dva postupka za registraciju udruženja vođenoj pred nadležnim domaćim sudovima, oba zahteva su odbijena iz formalnih razloga. Nadležni organi su se pozivali i na dva druga osnova za odbijanje zahetava POA – „da je udruženje-aplikant bilo formirano od inostrane crkve ili države“, što je „nepodobno za registraciju“, kao i da je predloženo ime „bilo problematično“, posebno sa aspekta na to da je „vrlo slično sa nazivom „Makedonska pravoslavna crkva-Ohridska arhiepiskopija“ (MPC). A ona kako su navodili nadležni organi Makedonije, „ima istorijsko, religiozno i moralno pravo u kontinuitetu da koristi ovo ime“. Time, kako su procenili nadležni državni organi u Skoplju, POA kao udruženje „imalo je za cilj da predstavlja paralelnu versku instituciju sa MPC“.\nU okvirima domaćeg postupka, udruženje-aplikant POA, pokrenulo je i dva neuspešna postupka pred Ustavnim sudom Makedonije, ali zahtevi za zaštitu sloboda i prava „aplikanta“ odbijeni su iz strogo formalnih razloga, kako se ističe u saopštenju, bez meritornog upuštanja suda u razmatranje osnova iz zahteva.\nU presudi Evropskog suda za ljudska prava iz Strazbura ukazuje se da javno mislenje države ne treba da bude zaštićeno na štetu manjinskih stavova, tako što ni ogromna važnost avtokefalnosti MPC za njene vernike i sledbenika ne može da opravda preduzimanje mera koje bi sprečile aplikanta sveobuhvatno i bezuslovno da otpočne sa bilo kakvom religioznom aktivnošću. Upravo na tom osnovu, imajući u vidu potrebu održavanja religijskog pluralizama, u situaciji bilo kakvog konflikta između ili unutar okvira samih verskih grupa, Sud u Strazburu je eksplicitno osudio prezeduzimanje preventivnih mera kojim bi se suzbila sloboda okupljanja i izražavanja u jednom demokratskom društvu.\nNadoknada 9.500 evra\nPresudom Evropskog suda za ljudska prava iz Strazbura, za konstatovane povrede Konvencije, Republika Makedonija „kao tužena i odgovorna država, zadužena je da isplati aplikantu 4.500 evra kao nadoknadu nematerijalne štete“, kao i dodatnih 5.000 evra za troškove i izdatke nastale u vezi vođenja ovog postupka.\nČitav postupak pred sudom u Strazburu vođen je na osnovu tužbe od strane Helsinškog komiteta za ljudska prava u ime POA, kojoj nije bilo dozvoljeno registrovanje u Makedoniji na nacionalnom nivou.\nHelsinškiot komitet za ljudska prava ovim povodom podseća da izvršavanje ove presude, pored preuzimanja ovih individualnih mera koje su naznačene za obesšećenje POA kao aplikanta, neminovno iziskivaće i preduzimanje drugih, generalnih mera u cilju sprečavanja sličnih povreda u budućnosti, preko potpuno garantovanog izbalansirnog i ujednačenog pristupa države prema svim verskim zajednicama i religioznim grupama čime se osigurava verski diverzitet i pluralizam.\nKategorija: Arhiva objava, Aktuelni razgovori, Izdvajamo, Prenosimo Oznaka: Evropski sud za ljudska prava u Strazburu, Pravoslavna Ohridska Arhiepioskopija


Zajednički zahtjevi za priključak / Rastusa\nZajednički zahtjevi za priključak\nPrije svega riječ je o naporima da obezbijedimo priključak na autoput Banjaluka-Doboj\nNovosti iz okoline / 14. 03. 2015\nNačelnik opštine Milorad Simić sa saradnicima primio je, u utorak, delegaciju novoformirane opštine Stanari. U delegaciji su bili Goran Jeftić, poslanik u Narodnoj skupštini Republike Srpske, Saša Đurić, budući zamjenik načelnika opštine i Ostoja Stevanović, budući predsjednik Skupštine opštine Stanari.\nU razgovoru sa domaćinima, gosti su se interesovali za model funkcionisanja opštine Derventa u svim segmentima, ističući da bi rado sva derventska iskustva primijenili u svom radu. Nakon nedavno provedenih izbora, Stanarima slijedi konstituisanje Skupštine opštine i ostalih organa, te definisanje konkretnih ciljeva, programa i zadataka. Neki od konkretnih ciljeva opštine Stanari prepliću se sa ciljevima opštine Derventa.\n"Prije svega riječ je o naporima da obezbijedimo priključak na autoput Banjaluka-Doboj. I za nas i za Stanare biće to jedan od najvažnijih projekata na kome ćemo u narednom periodu da radimo. Dogovorili smo se da angažujemo nadležne državne institucije koje se bave ovom vrstom posla. Oni bi trebalo da daju odgovor na pitanje o najoptimalnijem mjestu gdje bi bila izrađena pristupna petlja", rekao je načelnik Simić.\nInače, ideja izgradnje priključka na autoput stara je koliko i projekat za izgradnju ove saobraćajnice. Značajnu ulogu u ovim aktivnostima imaju javna preduzeća Putevi RS i Autoputevi RS ali i druge nadležne institucije koje mogu da daju odgovor na pitanje lokacije priključka.\nNapisao / derventa cafe


Izetbegović: Tadić je dobrodošao u Sarajevo – Informer\nIzetbegović: Tadić je dobrodošao u Sarajevo\nČlan Predsjedništva BiH Bakir Izetbegović izjavio je danas da predsjednik Srbije Boris Tadić treba da dođe u Sarajevo i da je dobrodošao, jer su takvi susreti protrebni za popravljanje odnosa dvije zemlje.\n“BiH ima najveću robnu razmjenu, globalno, sa Srbijom. U BiH živi više od milion Srba, a u Srbiji više od 300 000 Bošnjaka i imamo sve razloge da popravimo odnose a to se ne može učiniti bez razgovora”, rekao je Izetbegović novinarima.\nIzetbegović smatra da nije dobro da Srbija sarađuje samo sa jednim entitetom već sa BiH, ističući da je normalno da će se na sastanku Predsjedništva BiH i predsjednika Tadića otvoriti različite teme.\n“Ujutro ćemo predsjedavajući Radmanović, Komšić i ja još jednom definitivno dogovoriti teme sastanka sa predsjednikom Srbije. U ovom regionu je potrebno više sastanaka i razgovara”, rekao je Izetbegović.\nOn je napomenuo da su između BiH i Srbije još otvorena pitanja kao što su pitanje korištenja voda, granice, sukcesije.\n“Tadić je, kada smo bili u Karađorđevu, izrazio želju da se pitanja poput hapšenja Jovana Divjaka, Ejupa Ganića i Božidara Vučurevića definitivno riješe. To će biti, takođe, jedna od tema sutrašnjeg susreta”, dodao je Izetbegović.\nGovoreći o izjavi predsjednika RS Milorada Dodika da “Sarajevo nema pravo da se busa u prsa antifašizmom” s obzirom da je Alija Izetbegović bio u “Handžar diviziji”, Bakir Izetbegović je njegov otac za vrijeme Drugog svjetskog rata “služio jedino partizansku vojsku”.\n“Ja nosim ime po čovjeku koji je bio u partizanima i koji je ubijen u Jasenovcu”, rekao je Izetbegović i dodao da je “vrijeme da se u BiH počne baviti pravim pitanjima i da se prestane sa političkim prepucavanjima”.\nVideo/Žena zombi razvlači crijeva mrtvaca i kaže: ‘Mmm, moj prvi Hrvat, ima okus kao Srbin!’\nU Bileći i Gacku uhapšena dva lica zbog napada na policajce


Rezolucija Afričke komisije za ljudska prava kojom se države članice pozivaju da poštuju moratorijum na smrtnu kaznu\n136: Rezolucija kojom se države ugovornice pozivaju da poštuju moratorijum na smrtnu kaznu\nAfrička komisija za ljudska prava i prava naroda na svom 44. redovnom sastanku, održanom od 10. do 24. novembra 2008. u Abudži, Savezna Republika Nigerija:\nPodsećajući na član 4 Afričke povelje o ljudskim pravima i pravima naroda, koja priznaje pravo svakog na život, i na član 5 (3) Afričke povelje o pravima i dobrobiti deteta, koji garantuje neprimenjivanje smrtne kazne na krivična dela koja izvrše deca;\nImajući u vidu Rez. 42 (XXVI) AKLJPPN kojom se države pozivaju da poštuju moratorijum na smrtnu kaznu i koja je usvojena na 26. redovnom sastanku Afričke komisije za ljudska prava i prava naroda, održanom od 1. do 15. novembra 1999. u Kigaliju, Ruanda;\nPodsećajući na Rezoluciju 62/149 Generalne skupštine Ujedinjenih nacija, usvojenu 2007, kojom se sve države u kojima i dalje postoji smrtna kazna pozivaju da, između ostalog, poštuju moratorijum na pogubljenja u cilju ukidanja smrtne kazne;\nImajući na umu Rezoluciju 2005/59 koju je 20. aprila 2005. usvojila Komisija za ljudska prava Ujedinjenih nacija pozivajući sve države u kojima i dalje postoji smrtna kazna da je potpuno ukinu a da u međuvremenu poštuju moratorijum na pogubljenja;\nImajući u vidu Rezoluciju 1999/4 Potkomisije za unapređenje i zaštitu ljudskih prava Ujedinjenih Nacija kojom se pozivaju sve države u kojima još uvek postoji smrtna kazna a koje ne poštuju moratorijum na pogubljenja da, u okviru obeležavanja milenijuma, do 31. decembra 1999. bar zamene smrtne presude kaznom doživotnog zatvora i da se obavežu da neće izvršavati smrtne kazne tokom 2000. godine;\nImajući u vidu da smrtna kazna ne može da se izrekne presudama Međunarodnog krivičnog suda, Vanrednih veća Tribunala za Kambodžu, Specijalnog suda za Sijera Leone, Posebnih porota za teške zločine u Istočnom Timoru, Međunarodnog krivičnog suda za bivšu Jugoslaviju i Međunarodnog krivičnog suda za Ruandu; i Primećujući da je najmanje 27 država ugovornica Afričke povelje o ljudskim pravima i pravima naroda ukinulo smrtnu kaznu zakonom ili u praksi;\nPrimećujući takođe da je samo šest od 53 države ugovornice Afričke povelje o ljudskim pravima i pravima naroda ratifikovalo Drugi fakultativni protokol uz Međunarodni pakt o građanskim i političkim pravima koji ima za cilj ukidanje smrtne kazne;\nPrimećujući dalje da neke države ugovornice još nisu primenile gorepomenute rezolucije koje se odnose na moratorijum na smrtnu kaznu, dok su druge proglasile moratorijum ali su ponovo počele da izvršavaju smrtne kazne ili su izrazile nameru da ponovo počnu da izvršavaju te kazne;\nZabrinuta zbog činjenice da neke od država ugovornica Afričke povelje o ljudskim pravima i pravima naroda primenjuju smrtnu kaznu pod uslovima kojima se ne poštuje pravo na pravično suđenje zagarantovano Afričkom poveljom o ljudskim pravima i pravima naroda i drugim relevantnim međunarodnim normama:\n1. Podstiče države ugovornice Afričke povelje o ljudskim pravima i pravima naroda u kojima i dalje postoji smrtna kazna da:\nu potpunosti poštuju svoje ugovorne obaveze; i\nobezbede svakoj osobi optuženoj za zločine za koje je predviđena smrtna kazna povoljnosti koje proizilaze iz garantija pravičnog suđenja, predviđenih Afričkom poveljom i drugim regionalnim i međunarodnim normama i ugovorima.\n2. Poziva države ugovornice u kojima i dalje postoji smrtna kazna da poštuju moratorijum na izvršenje smrtnih presuda sa ciljem ukidanja smrtne kazne u skladu s Rezolucijama AKLJPPN/Rez. 42 (XXVI) Afričke komisije i 62/149 Generalne skupštine Ujedinjenih Nacija;\n3. Poziva sve države ugovornice koje to do sad nisu učinile, da ratifikuju Drugi fakultativni protokol uz Međunarodni pakt o građanskim i političkim pravima koji ima za cilj ukidanje smrtne kazne;\n4. Poziva države ugovornice Afričke povelje da u svoje periodične izveštaje uključe obaveštenja o koracima koje preduzimaju u cilju ukidanja smrtne kazne u svojim zemljama; i\n5. Moli države ugovornice da daju punu podršku Radnoj grupi za smrtnu kaznu Afričke komisije za ljudska prava i prava naroda u njenim nastojanjima da se u Africi ukine smrtna kazna.\nSačinjeno u Abudži, Savezna Republika Nigerija, 24. novembra 2008.


Uposlenici KCUS-a: Šokirani smo zlonamjernim izjavama Vranića – Vijesti-X.com\nUposlenici KCUS-a: Šokirani smo zlonamjernim izjavama Vranića\nUposlenici KCUS-a su pozvali ministra Vranića da jednu smjenu provede u Covid centru s njima.\nKrizni štab KCUS-a, ljekari i medicinsko osoblje koje radi u Covid centru i danonoćno se bori za živote naših sugrađana, šokirani su izjavama ministra zdravstva Kantona Sarajevo Harisa Vranića.\nIzjavama da njemu „ništa nije jasno“, da mu je „smrtnost enigma“, da mu je nakon što pandemija hara cijelim svijetom već duže od godinu „ ČUDNO da ljudi umiru i kada nisu na respiratoru“ upućuju na to da je ministar Vranić ili totalna neznalica ili jako zlonamjeran čovjek. Po svemu sudeći oboje.\nOvakvim izjavama, ministar Vranić, poput autora anonimnog pisma, očigledno želi dovesti u pitanje stručnost ljekara i drugog medicinskog osoblja, čime se priključuje javnom linču koji se protiv nas vodi iz određenih političkih i medijskih krugova.\nNezapamćeno je da se ministar zdravstva na ovakav način, naročito u vrijeme pandemije, zarad sitnih političkih poena, obračunava sa ljekarima i medicinskim radnicima koji punu godinu ulažu maksimalne napore u spašavanju života i zdravlja građana.\nS obzirom na to da ministru Vraniću „ništa nije jasno“ i da mu je „sve čudno“, pozivamo ga da kao ljekar provede samo jednu smjenu s nama u Covid centru – da mu postane „jasno“ i da se prestane „čuditi“.\nOkončani protesti “Borba za život”: Građani poručili nesposobnim vlastima da podnesu ostavke


Sarajlije pokazale da žele Deda Mraza! – SARAJEVO.co.ba\nObjavljeno 28. 12. 2009 28. 12. 2009 od sarajevo.co.ba\nSarajlije pokazale da žele Deda Mraza!\nNiti svinjska gripa, a niti hladno i kišno vrijeme nisu uspjeli spriječiti Deda Mraza da ove godine, konačno, obraduje mališane JU “Djeca Sarajeva”, u nedjelju ispred Narodnog pozorišta.\nTroko kao Deda Mraz, Sarajevo, 27. 12. 2009\nUprkos lošem vremenu, više stotina djece i roditelja okupilo se na “Pozorišnom trgu – Susan Sontag” u Sarajevu na dodjeli novogodišnjih paketa koju je organizovao Grad Sarajevo.\nNaime, ni ove godine u vrtićima u okviru JU “Djeca Sarajeva” nije bilo priredbi sa Deda Mrazom koje već godinama traže i roditelji i djeca ali im lažni dušebrižnici uporno već godinama uskraćuju, redovno dajući nebulozne razloge, a ovogodišnji je bio strah od širenja svinjske gripe.\n“Nismo bili u mogućnosti da idemo tamo gdje bi djeca trebala da uživaju u Deda Mrazu i onda smo se odlučili da se okupimo na ovom prostoru. Ali to ne smeta mojoj unučadi i drugoj djeci”, rekao je Alija Behmen, gradonačelnik Sarajeva, koji je na priredbu došao sa troje unuka.\nPlakati sa pozivima na ovaj događaj koje su organizatori lijepili na vrtićima JU “Djeca Sarajeva” su odmah bili skidani.\n“To je jedan izraz necivilizacijskog čina i mislim da time svako pokazuje ko je i šta je.”, rekao je gradonačelnik Behmen.\nPrije dodjele paketića djeca su se mogla zabaviti u programu u kojem su, između ostalih, nastupili glumci Mladen Jeličić Troko i Mirela Lambić, a iz gradske uprave su najavili novogodišnju dodjelu paketića 31. decembra u Multimedijalnoj sali u Općini Novi Grad.\nNazad Opljačkane prostorije HKDD u Doglodima\nNaprijed Sve više gladnih koje ne možemo hraniti


Špijunka .rs | Otvara se Dom za stare na Savincu, biće mesta za 55 korisnika\nU ponedeljak, 13. septembra, sa radom će početi novi Dom za stara i odrasla lica „Savinac. Smešten je u takovskom kraju, u zaseoku Savinac, okružen šumama i rekom Dičinom, komforan i moderno opremljen\nPrivatna arhiva Dom za stare „Savinac“\n„Želimo da omogućimo našim korisnicima i zaposlenima da budu zadovoljni i srećni, da uživaju u lepoti Doma, pronalaze mir, sklapaju prijateljstva i osećaju se ugodno okruženi prirodnim bogatstvom takovskog kraja. Takođe, cilj nam je da doprinesemo razvoju usluga socijalne zaštite u našem kraju i da unapredimo brigu o starima uz pružanje adekvatne brige i nege“, dodali su vlasnici Doma.\nU ponedeljak počinje i prijem korisnika koji su mesto u Domu rezervisali ranije. Kako su nam rekli u ovoj ustanovi, smeštajni kapaciteti još uvek nisu popunjeni.


Mihail Dimovski, novi izvršni direktor REC-a - Balkan Green Energy News\nRegionalni centar za životnu sredinu za Centralnu i Istočnu Evropu (REC) objavio je da je Mihail Dimovski izabran za novog izvršnog direktora i da će dužnost preuzeti 1. februara 2017. godine.\nMihail Dimovski je izabran jednoglasnom odlukom članova Upravnog odbora REC-a, i to kao stručnjak koji je pre ovoga u oganizaciji bio od 1999. godine. U REC se vratio posle nekoliko godina provedenih u Agenciji za životnu sredinu Austrije kao i drugim multinacionalnim konsultantskim kućama, gde je obavljao poslove planiranja projekata, nabavke i implementacije.\n„Dimovski poseduje veštine i znanja, koja su od suštinskog značaja za strateške izazove i prilike u regionu koji čini REC portfolio “ rekao je Jari Vilen, predsednik Upravnog odbora REC-a. Vilen, koji je i ambasador i šef Delegacije Evropske Unije u Savetu Evrope u Strazburu, dodao je: „Dimovski ima široko znanje, ne samo o regionu već i o REC-u, u kome je proveo skoro 14 godina, na mestu rukovodioca i senior eksperta u tematskoj oblasti koja se bavi zakonima i njihovim sprovođenjem i poštovanjem.“\n„Neophodno je da se kontinuirano razvijamo i postajemo konkurentniji. Kako bismo bili u prilici da uradimo veliki i značajan posao, neophodno je da povećamo naš ekonomski, profesionalni i tehnički kapacitet,“ rekao je Mihail Dimovski u obraćanju Generalnoj skupštini REC-a, prihvatajući imenovanje.\nOn će zameniti odlazeću izvršnu direktorku Martu Sigeti Bonifert, koja je na tom položaju bila od 2003. godine. Ona je bila na čelu REC-a u vreme kada su unapređeni struktura i menadžment, pre svega u oblasti obrazovanja o održivom razvoju, klimatskoj diplomatiji, učešću javnosti i upravljanju vodama.\n„Ovde vidim partnere i prijatelje koji su to već godinama i nadam se da će ostati i partneri i prijatelji i u godinama koje dolaze,“ rekla je Marta Sigeti Bonifert u obraćanju Generalnoj skupštini REC-a.\nTokom njenog 13-godišnjeg upravljanja, REC je izrastao u punopravnu međunarodnu organizaciju, uz značajnu podršku svojih osnivača – Sjedinjenih Američkih Država, Mađarske i Evropske komisije, kao i uz političku podršku država potpisinica Povelje REC-a. Tokom tog perioda, REC je implementirao projekte i programe u ukupnoj vrednosti od EUR 170 miliona.\nTagovi: Evropska komisija, REC\nPočetna » Vesti » Životna sredina » Mihail Dimovski, novi izvršni direktor REC-a


Gotovi Seminarski Diplomski Maturalni Master ili Magistarski - Ceca očitala bukvicu ćerki zbog slika na Fejsbuku!\nGotovi Seminarski Diplomski Maturalni Master ili Magistarski > Život , Stil i Glamur > Sve i Svašta > Ceca očitala bukvicu ćerki zbog slika na Fejsbuku!\nPuna verzija: Ceca očitala bukvicu ćerki zbog slika na Fejsbuku!\n29-07-2012, 02:18 AM\nAnastasija raskinula romansu sa Nemanjom Zaladom posle razgovora sa svojom majkom, koja joj je održala "predavanje" zbog slika na društvenoj mreži, na kojima se Cecina mezimica ljubi sa mladim fudbalerom\nSvetlanu Cecu Ražnatović naljutile su nedavne žestoke fotografije koje je njena kćerka Anastasija postavila na svom Fejsbuk nalogu. Da podsetimo, pevačicina naslednica je na popularnoj društvenoj mreži podelila fotke na kojima se ljubi sa mladim fudbalerom Nemanjom Zaladom, sinom proslavljenog golmana Partizana Radeta Zalada. Ceca nije znala za njih, a kada su se slike pojavile u medijima, to ju je navodno veoma pogodilo, prenosi “Kurir”.\n- Ceca je uvek bila autoritet svojoj deci, pa je logično da su je fotografije naljutile, budući da je Anastasija tek nedavno napunila 14 godina. Dečje ljubavi i simpatije su sasvim normalna pojava, što svaka majka razume, ali Ceca smatra da je njena kćerka još mlada za neku vezu, pa i za poljupce. Upravo zbog toga ona je imala ozbiljan razgovor s Anastasijom, nakon čega je devojčica prestala da se viđa s Nemanjom – rekao je za “Kurir” neimenovani sagovornik.\nPopularna pevačica će verovatno sada više voditi računa o tome kakve slike njena mezimica postavlja na društvenim mrežama.